cyanic-selkie/wikianc huggingface dataset:
വില്ല്യം ഹോഡ്സൻ
ഇന്ത്യയിൽ ജോലി ചെയ്തിരുന്ന ഒരു ബ്രിട്ടീഷ് സൈനികനായിരുന്നു വില്ല്യം ഹോഡ്സൻ എന്ന വില്ല്യം സ്റ്റീഫൻ റൈക്സ് ഹോഡ്സൻ (William Stephen Raikes Hodson, ജീവിതകാലം: 1821 മാർച്ച് 10 – 1858 മാർച്ച് 11). 1857-ലെ ഇന്ത്യൻ ലഹളക്കാലത്ത് ഡെൽഹിയിൽ ഹോഡ്സൻസ് ഹോഴ്സ് എന്ന പേരിലുള്ള ഒരു അവ്യവസ്ഥാപിത കുതിരപ്പടയെ സംഘടിപ്പിക്കുകയും, ബ്രിട്ടീഷുകാരുടെ രഹസ്യാന്വേഷണപ്രവർത്തനങ്ങൾക്ക് ചുക്കാൻ പിടിക്കുകയും ചെയ്തു. ഹോഡ്സൻ ഹോഴ്സിലെ ഹോഡ്സൻ എന്നും ഇദ്ദേഹം അറിയപ്പെടാറുണ്ട്. ലഹളക്കുശേഷം അവസാന മുഗൾ ചക്രവർത്തിയായ ബഹാദൂർ ഷാ സഫർ കീഴടങ്ങിയത് ഹോഡ്സനു മുമ്പാകെയാണ്. കീഴടങ്ങിയ പല മുഗൾ രാജകുമാരൻമാരെയും വെടിവച്ചുകൊന്നതിന്റെ പേരിലുള്ള കുപ്രസിദ്ധിയും ഹോഡ്സനുണ്ട്.
ആഞ്ചലിക് കെർബർ
അവലംബം
വർഗ്ഗം:വനിതാ ടെന്നീസ് കളിക്കാർ വർഗ്ഗം:ലോക 1-ആം നമ്പർ ടെന്നീസ് കളിക്കാർ വർഗ്ഗം:വിംബിൾഡൺ ചാമ്പ്യന്മാർ വർഗ്ഗം:ഒളിമ്പിക് മെഡൽ ജേതാക്കൾ
പാക് നിയന്ത്രിത കാശ്മീർ
വർഗ്ഗം:കശ്മീർ വർഗ്ഗം:ഇന്ത്യയിലെ തർക്കപ്രദേശങ്ങൾ വർഗ്ഗം:തർക്കപ്രദേശങ്ങൾ
വില്ല്യം ഹോഡ്സൻ
1857-ലെ ലഹളക്കു മുമ്പ് ഹോഡ്സനെ ഒരു ഒറ്റയാനായാണ് അദ്ദേഹത്തിന്റെ സഹചാരികൾ കണക്കാക്കിയിരുന്നത്. ഒരു പുരോഹിതന്റെ മകനായ ഹോഡ്സൺ വളരെ വിദ്യാസമ്പന്നനായിരുന്നു. പുതിയതായി ഉണ്ടാക്കിയ കോർപ്സ് ഓഫ് ഗൈഡ്സിന്റെ തലപ്പത്ത് അദ്ദേഹം ക്രമേണ എത്തിച്ചേരുകയും ചെയ്തു. റെജിമെന്റിലെ പണം ദുർവിനിയോഗം ചെയ്തെന്ന പേരിൽ 1854-ൽ അദ്ദേഹത്തിനെതിരെ അന്വേഷണം ഉണ്ടാകുകയും തുടർന്ന് നേതൃത്വത്തിൽനിന്ന് പുറത്താക്കുകയും ചെയ്തു. ലഹളക്കാലത്ത് ഹോഡ്സൺസ് ഹോഴ്സ് എന്ന പേരിൽ അദ്ദേഹം ഒരു കുതിരപ്പടയാളിസംഘത്തെ സംഘടിപ്പിക്കുകയും, ഡെൽഹി റിഡ്ജിലെ ബ്രിട്ടീഷ് സൈന്യത്തിന് വേണ്ടി കാര്യക്ഷമമായി രീതിയിൽ രഹസ്യാന്വേഷണപ്രവർത്തനങ്ങൾ നടത്തുകയും ചെയ്തു. സഫറിന്റെയും സീനത്ത് മഹലിന്റെയും കീഴടങ്ങലിനുള്ള ധാരണാചർച്ചകൾ ഹോഡ്സൺ സ്വന്തം നിലക്കാണ് നടത്തിയത്. സെപ്റ്റംബർ 21-ന് ഹോഡ്സൺ അവരെ തടവിലാക്കി ദില്ലിയിലേക്ക് കൊണ്ടുവന്നു. മിർസ മുഗൾ, ഖിസർ സുൽത്താൻ, അബുബക്കർ എന്നി രാജകുമാരൻമാരെ തൊട്ടടുത്ത ദിവസം അനുയായികളിൽ നിന്ന് വേർപിരിച്ച് കൊലപ്പെടുത്തുകയും ചെയ്തു. 1858 മാർച്ചിൽ ലക്നൌ തിരിച്ചുപിടിക്കുന്നതിനുള്ള യുദ്ധത്തിൽ ഹോഡ്സൺ കൊല്ലപ്പെട്ടു.
അവലംബം
വർഗ്ഗം:1857-ലെ ഇന്ത്യൻ ലഹളയുമായി ബന്ധപ്പെട്ട വ്യക്തികൾ വർഗ്ഗം:1821-ൽ ജനിച്ചവർ വർഗ്ഗം:മാർച്ച് 10-ന് ജനിച്ചവർ വർഗ്ഗം:1858-ൽ മരിച്ചവർ വർഗ്ഗം:മാർച്ച് 11-ന് മരിച്ചവർ
സുഹോത്രൻ
സഹദേവന്റെ പുത്രനാണ് സുഹോത്രൻ.
അവലംബം
വർഗ്ഗം:മഹാഭാരതത്തിലെ കഥാപാത്രങ്ങൾ
കാളിയാറോഡ് മഖാം
കേരളത്തിലെ തൃശൂർ ജില്ലയിൽ സ്ഥിതി ചെയ്യുന്ന ഈ മഖ്ബറ ഏറെ പ്രശസ്തമാണ്. ചേലക്കരയിൽ നിന്ന് എളനാട് വഴി പത്ത് കിലോമീറ്റർ ദൂരം സഞ്ചരിച്ചാൽ ഈ മഖാമിലെത്താം. ഷൊർണൂർ റെയിൽവേ സ്റ്റേഷനിലിറങ്ങി എളനാട് - കാളിയാറോഡ് ബസിൽ കയറിയും ഇവിടെയെത്താം. മഖാമിനോട് ചേർന്ന് പള്ളിയും മദ്‌റസയും പ്രവർത്തിക്കുന്നു. നൂറുകണക്കിന് വിശ്വാസികളാണ് ദിനംപ്രതി ഈ മഖ്ബറയിലെത്തുന്നത്.
കോഴിക്കിളി
കോഴിക്കിളിയെ    Pied Thrush എന്ന് ഇംഗ്ലീഷിൽ അറിയുന്നു. ശാസ്ത്രീയ നാമം Geokichla wardii എന്നാണ്. ഇന്ത്യയിലും ശ്രീലങ്കയിലും കാണുന്നു.
അടിക്കാടുകളിൽ ഇര തേടുന്ന ഇവ എന്തെങ്കിലും അനക്കം കേട്ടാൽ പറന്ന് മരക്കൊമ്പിൽ അനങ്ങാതെ ഇരിയ്ക്കും.
പ്രജനനം
മദ്ധ്യ ഹിമലയൻ കാടുകളിലാണ് പ്രജനനം നടത്തുന്നത്. എന്നാൽ തണുപ്പുകാലത്ത് തെക്കെ ഇന്ത്യയിലും ശ്രീലങ്കയിലും പ്രജനനം നടത്താറുണ്ട്.
3-4 വെള്ളയൊ ഇളം നീലനിറത്തിലൊ ഉള്ള മുട്ടകളിടുന്നു.
വിവരണം
പൂവന് കറുപ്പും വെള്ളയും ആണ് നിറം. പിടയ്ക്ക് കടുത്ത തവിട്ടു നിറം. 22 സെ.മീ നീളം. . തോമസ്.സി.ജെർഡോൺ ആണ് ആദ്യമായി ഇതിന്റെ  സ്പെസിമെൻ കിട്ടിയ വ്യക്തി.
അവലംബം
വർഗ്ഗം:ഏഷ്യയിലെ പക്ഷികൾ വർഗ്ഗം:ഇന്ത്യയിലെ പക്ഷികൾ വർഗ്ഗം:നേപ്പാളിലെ പക്ഷികൾ വർഗ്ഗം:ശ്രീലങ്കയിലെ പക്ഷികൾ
ബിന്ദു അനുഭ ബാംഭ
ഇന്ത്യയിലെ ഒരു പ്രമുഖ വനിതാ ഭൗതിക ശാസ്ത്രജ്ഞയാണ് ബിന്ദു അനുഭ ബാംഭ - Bindu Anubha Bambah. ഹൈദരാബാദ് സർവ്വകലാശാലയിലെ ഊർജ്ജ തന്ത്രവിഭാഗം പ്രഫസറാണ് ഇവർ. 1983ൽ അമേരിക്കയിലെ ചിക്കാഗോ സർവ്വകലാശാലയിൽ നിന്ന് പിച്ച്ഡി പൂർത്തിയാക്കി. തിയററ്റിക്കൽ പാർടിക്ൾ ഫിസിക്‌സ്, മാത്തമറ്റിക്കൽ ഫിസിക്‌സിൽ പിഎച്ച്ഡി നേടി. ചണ്ഡിഗഡ്‌ സ്വദേശിയായ ബിന്ദു പഞ്ചാബ് സർവ്വകലാശാലയിൽ നിന്ന് 1973-1978 കാലയളവിൽ ഫിസിക്‌സിൽ ബിരുദാനന്തര ബിരുദം നേടി.
അവലംബം
വർഗ്ഗം:ഭൗതികശാസ്ത്രജ്ഞർ വർഗ്ഗം:1956-ൽ ജനിച്ചവർ
മലയാളഗദ്യസാഹിത്യം
ആദ്യകാലത്ത് മലയാളസാഹിത്യം പദ്യകൃതികളാൽ സമ്പന്നമായിരുന്നു. വൃത്തങ്ങളുടെ കെട്ടുപാടുകളില്ലാത്ത സാഹിത്യരൂപമാണ് ഗദ്യം. ഇന്ന് മലയാളഗദ്യസാഹിത്യം ഏറെ സമ്പന്നമാണ്.
ചരിത്രം
മലയാളത്തിലെ ആദ്യഗദ്യകൃതിയായി കണക്കാക്കപ്പെടുന്നത് ഭാഷാകൗടലീയം ആണ്. നോവൽ, ചെറുകഥ, കഥ തുടങ്ങി വിവിധ ഗദ്യവിഭാഗങ്ങളുണ്ട്. കേരളവർമ്മ വലിയകോയി തമ്പുരാനാണ് ഗദ്യസാഹിത്യത്തിന്റെ പിതാവായി കണക്കാക്കപ്പെടുന്നത്. ആംഗലേയസാഹിത്യവുമായുള്ള ബന്ധം മൂലമാണ് മലയാളത്തിൽ നോവൽ, ചെറുകഥ തുടങ്ങിയ വിഭാഗങ്ങളുണ്ടായത്. ടി എം അപ്പുനെടുങ്ങാടിയുടെ കുന്ദലത(1887), ഒ ചന്തുമേനോന്റെ ഇന്ദുലേഖ തുടങ്ങിയവ ആദ്യകാലഗദ്യകൃതികളാണ്. മൂർക്കോത്ത് കുമാരൻ, സി വി രാമൻപിള്ള തുടങ്ങിയവർ പ്രധാന ഗദ്യസാഹിത്യകാരാണ്
ജാക്വിലിൻ സൂസൻ
ഒരു അമേരിക്കൻ എഴുത്തുകാരിയും നടിയുമായിരുന്നു ജാക്വിലിൻ സൂസൻ (ജീവിതകാലം: ഓഗസ്റ്റ് 20, 1918 - സെപ്റ്റംബർ 21, 1974). 1966 ൽ പുറത്തിറങ്ങിയ വാലി ഓഫ് ദ ഡോൾസ് എന്ന നോവൽ പ്രസിദ്ധീകരണ ചരിത്രത്തിലെ ഏറ്റവും നന്നായി വിറ്റഴിക്കപ്പെട്ട പുസ്തകങ്ങളിലൊന്നാണ്. അതേത്തുടർന്നു പുറത്തിറക്കിയ അവരുടെ രണ്ടു പുസ്തകങ്ങളായ ദ ലവ് മെഷീൻ (1969), വൺസ് ഈസ് നോട്ട് ഇനഫ് (1973) എന്നിവ ദ ന്യൂയോർക്ക് ടൈംസിന്റെ ബെസ്റ്റ് സെല്ലർ ലിസ്റ്റിൽ അനുക്രമമായി മൂന്നു തവണ # 1 ആയി ഇടംപിടിച്ച നോവലുകളുടെ ആദ്യ എഴുത്തുകാരിയായി സൂസൻ മാറി.
അവലംബം
വർഗ്ഗം:20-ആം നൂറ്റാണ്ടിലെ അമേരിക്കൻ വനിതാ എഴുത്തുകാർ വർഗ്ഗം:1918-ൽ ജനിച്ചവർ വർഗ്ഗം:സ്തനാർബുദത്താൽ മരിച്ചവർ വർഗ്ഗം:അമേരിക്കൻ നാടകനടിമാർ വർഗ്ഗം:1974-ൽ മരിച്ചവർ
സുബല രാജാവ്
ഗാന്ധാരദേശത്തെ പ്രശസ്ത രാജാവായ സുബലൻ കൌരവരുടെ മാതാവായ ഗാന്ധാരിയുടെ പിതാവാണ്. ഇദ്ദേഹത്തിന്റെ പുത്രനാണ് കുപ്രസിദ്ധനായ ശകുനി. ഗാന്ധാരിയുടെ ഭര്ത്താവ് അന്ധനാണെന്നത് സുബലനെ വേദനിപ്പിച്ചിരുന്നു. എന്നാലും കുലമഹിമയോർത്താണ് അദ്ദേഹം ഗാന്ധാരിയെ ധൃതരാഷ്ട്രര്ക്ക് നല്കിയത്. ഇദ്ദേഹത്തിനു ഗാന്ധാരിയെയും ശകുനിയെയും കൂടാതെ, അചലൻ, വൃഷകൻ എന്നീ പുത്രന്മാർ കൂടിയുണ്ടായിരുന്നു. ഇദ്ദേഹം പുത്രന്മാരോടോത്തു യുധിഷ്ഠിരന്റെ രാജസൂയത്തിൽ സംബന്ധിച്ചു.
ഇദ്ദേഹത്തിന്റെ പുത്രനായത് കൊണ്ടാണ് ശകുനിക്ക് " സൗബലൻ" എന്ന് പേരുണ്ടായത്.
അവലംബം
വർഗ്ഗം:മഹാഭാരതത്തിലെ കഥാപാത്രങ്ങൾ
ലോസ്വ
റഷ്യയിലെ സ്വെർഡ്ലോവ്സ്ക് ഒബ്ലാസ്റ്റിലെ ഒരു നദിയാണ് ലൊസ്വ (Лозьва). സോസ്വയുമായുള്ള സംഗമസ്ഥാനത്ത് ടവ്ഡ രൂപം കൊള്ളുന്നു. ഈ നദിക്ക് 637 km നീളവും നദീതടത്തിന് 17,800 ചതുരശ്ര കിലോമീറ്റർ വിസ്തൃതിയുമുണ്ട്. ഒക്ടോബറിലോ അല്ലെങ്കിൽ നവംബർ ആദ്യത്തിലോ നദി തണുത്തുറഞ്ഞ് ഐസ് നിറയുന്നു. ഏപ്രിൽ അവസാനം അല്ലെങ്കിൽ മെയ് ആദ്യം വരെ ഐസ് നിറഞ്ഞ് കട്ടിയായി തുടരുകയും ചെയ്യുന്നു. പൈനൊവ്ക, ബൊൾഷയ യെവ്വ, പൊനിൽ, ഇവ്ദെൽ എന്നിവ ഈ നദിയുടെ പോഷകനദികളാണ്.
1590-ൽ ഈ നദീതീരത്ത് ലോസ്വിൻസ്ക്കൽ ഒരു കോട്ട നിർമ്മിച്ചു. ചെർഡൈൻ റൂട്ടിനെ ആക്രമണങ്ങളിൽ നിന്ന് സംരക്ഷിക്കുന്നതിനു വേണ്ടിയാണ് ഈ കോട്ട നിർമ്മിച്ചത്. ഈ റൂട്ട് വിഷേരയിൽ നിന്ന് ലോസ്വ വരെ യുറാൽലിലൂടെ കടന്നു പോയിരുന്നു. പെൽയെമിൽ നിന്നുള്ള ഒരു മാൻസി തലവൻ ഈ പോസ്റ്റ് നശിപ്പിച്ചു. 1597ൽ ബബിനോവ് റോഡ് നിലവിൽ വന്നതിനുശേഷം ലോസ്വിൻസ്കിലുള്ള കോട്ടയും ചെർഡൈൻ റൂട്ടും ഉപേക്ഷിക്കപ്പെട്ടു. വെർഖോതുര്യെ വഴിയാണ് ബബിനോവ് റൂട്ട് കടന്നുപോയിരുന്നത്. 1959 ൽ ലോസ്വയ്ക്ക് സമീപമാണ് ഡയാറ്റ്‌ലോവ് പാസ് സംഭവം നടന്നത്.
പരാമർശങ്ങൾ
വർഗ്ഗം:Coordinates on Wikidata
അബദ്ധങ്ങളുടെ സിലബസ്
പത്തൊൻപതാം നൂറ്റാണ്ടിൽ ഒൻപതാം പീയൂസ് മാർപ്പാപ്പയുടെ കീഴിൽ റോമൻ കത്തോലിക്കാ സഭ പുറത്തിറക്കിയ വിവാദപരമായ നയപ്രഖ്യാപനരേഖയാണ് അബദ്ധങ്ങളുടെ സിലബസ് (Syllabus of Errors). 1864-ൽ, വിശുദ്ധമറിയത്തിന്റെ അമലോദ്ഭവത്തിരുനാളായ ഡിസംബർ എട്ടാം തിയതിയാണ് അതു പ്രസിദ്ധീകരിച്ചത്. മതത്തിന്റേയും ചിന്തയുടേയും മേഖലകളിലെ പുത്തൻ പ്രവണതകൾ മിക്കവയുടേയും സമ്പൂർണ്ണ തിരസ്കാരമായിരുന്നു ഈ രേഖ. സമകാലീനചിന്തയിലെ 80 നിലപാടുകളെ ഈ രേഖ എടുത്തു പറഞ്ഞ് അപലപിച്ചു. ബ്രഹ്മൈകവാദം, പ്രകൃതിവാദം, തീവ്രയുക്തിവാദം, മിതയുക്തിവാദം, മന്ദവിശ്വാസം, മതസഹിഷ്ണുത, സമാജവാദം, ബൈബിൾ സൊസൈറ്റികൾ എന്നു തുടങ്ങി വൈവിദ്ധ്യമാർന്ന നിലപാടുകൾക്കും മനോഭാവങ്ങൾക്കും പ്രസ്ഥാനങ്ങൾക്കും അതു വിലക്കു കല്പിച്ചു. ഒരു വലിയ മതം, അതിനു ചുറ്റുമുള്ള ലോകത്തെ ഇത്ര നിഷേധാത്മകമായി വിലയിരുത്തിയതിന് വേറെ ഉദാഹരണങ്ങൾ കണ്ടെത്തുക സാദ്ധ്യമല്ല എന്നു ചൂണ്ടിക്കാണിക്കപ്പെട്ടിട്ടുണ്ട്. "റോമിലെ മാർപ്പാപ്പയ്ക്ക് പുരോഗതി, ഉദാരതാവാദം, സമീപകാലസംസ്കാരം എന്നിവയുമായി പൊരുത്തപ്പെടാൻ കഴിയുമെന്നും കഴിയണമെന്നുമുള്ള" വാദമായിരുന്നു വിലക്കപ്പെട്ട 80 അബദ്ധങ്ങളിൽ ഏറ്റവും ശ്രദ്ധേയമായ ഒന്ന്.
'അഭിശപ്തമായ' വാദങ്ങൾ
മുൻകാലങ്ങളിൽ മാർപ്പാപ്പാമാർ പുറപ്പെടുവിച്ചിട്ടുള്ള ലിഖിതങ്ങളിൽ നിന്നുള്ള ഉദ്ധരണികളും പദാവലികളും ഉപയോഗിച്ച് ശപിക്കപ്പെട്ട വാദങ്ങളുടെ ഒരു പട്ടിക അവതരിപ്പിക്കുകയാണ് 'സിലബസ്' ചെയ്തത്. അഭിശപ്തമായ ഓരോ വാദത്തിനുമൊപ്പം അതിനു വിപരീതമായ 'ശരി'യും സിലബസ് മുന്നോട്ടു വച്ചു. ഏതെങ്കിലും നിലപാടിനെ ശപിക്കുന്നതിനുള്ള ന്യായീകരണം ഈ രേഖയിൽ ഇല്ല. എന്നാൽ ന്യായവാദങ്ങൾ അടങ്ങിയ മുൻലിഖിതങ്ങളിലേക്ക് അതു വിരൽചൂണ്ടുന്നുണ്ട്. അഭിശപ്തമായി മുദ്രകുത്തപ്പെട്ട വാദങ്ങളിൽ ചിലത് ഇവയാണ്.
പ്രതികരണങ്ങൾ
"അബദ്ധങ്ങളുടെ സിലബസ്" ക്രൈസ്തവലോകത്തും പുറമേയും വ്യാപകമായി ചർച്ച ചെയ്യപ്പെടുകയും കത്തോലിക്കർ ഉൾപ്പെടെയുള്ളവരുടെ വിമർശനം ഏറ്റുവാങ്ങുകയും ചെയ്തു. പ്രൊട്ടസ്റ്റന്റ് ലോകം ഈ രേഖയെ നിശിതമായി വിമർശിച്ചു. സിലബസിനു ശേഷം, "ധാർമ്മികവും മാനസികവുമായ സ്വാതന്ത്ര്യത്തെ തള്ളിപ്പറയാതെയും, പൗരപ്രതിബദ്ധതയും ചുമതലയും പണയം വയ്ക്കാതെയും ആർക്കും റോമൻ കത്തോലിക്കനാകാൻ സാദ്ധ്യമല്ല" എന്നായിരുന്നു അക്കാലത്ത് ബ്രിട്ടണിലെ തൊഴിലാളി കക്ഷിയുടെ നേതാവായിരുന്ന് പിന്നീട് പ്രധാനമന്ത്രിയായിത്തീർന്ന ഗ്ലാഡ്സ്റ്റന്റെ വിമർശനം.
രാഷ്ട്രീയ സാമൂഹ്യമേഖലകളിലെ പ്രതിലോമപക്ഷത്തെ പരസ്യമായി ആശ്ലേഷിക്കുകയാണ് ഈ രേഖയിലൂടെ കത്തോലിക്കാ സഭാനേതൃത്വം ചെയ്തതെന്നു വിമർശിക്കപ്പെട്ടു. ജർമ്മനിയിലെ വിമതദൈവശാസ്ത്രജ്ഞനും വൈദികനുമായ ഇഗ്നാസ് വോൺ ഡോളിഞ്ഞർ ഉൾപ്പെടെയുള്ളവർ ഈ രേഖയെ വിമർശിച്ചു. കത്തോലിക്കാരാജ്യമായ ഫ്രാൻസിൽ തന്നെ സർക്കാർ ഈ രേഖയുടെ പ്രചാരണം രാജ്യാതിർത്തിക്കുള്ളിൽ കുറേക്കാലത്തേക്കു തടഞ്ഞു. പ്രസംഗപീഠങ്ങളിൽ സിലബസിനെ ന്യായീകരിക്കുന്നതിൽ നിന്ന് സർക്കാർ പുരോഹിതന്മാരെ വിലക്കി. മതേതരമായ ദൃഷ്ടിയിൽ പത്രങ്ങൾ അതു ചർച്ച ചെയ്യുന്നതിനു മാത്രം വിലക്കില്ലായിരുന്നു.
കത്തോലിക്കർക്കിടയിൽ വലിയൊരു വിഭാഗം സിലബസിനെ പിന്തുണച്ചപ്പോൾ മറ്റു ചിലർ വിശദീകരണങ്ങൾ ആവശ്യപ്പെട്ടു. ജോൺ ഹെൻറി ന്യൂമാനെപ്പോലുള്ള കത്തോലിക്കാ ബുദ്ധിജീവികളും പക്ഷപാതികളും അതിനെ ന്യായീകരിച്ചു. മുൻകാലരേഖകളിലെ നിലപാടുകളുടെ സംഗ്രഹം മാത്രമാണതെന്നും പൂർവരേഖകളുടെ പരിശോധിക്കാത്തവരാണ് അതിനെ ദുർവ്യാഖ്യാനം ചെയ്യുന്നതെന്നും ന്യൂമാൻ വാദിച്ചു. 'സിലബസ്' എടുത്തുപറയുന്ന നിലപാടുകൾ തെറ്റായി കണക്കാക്കപ്പെടുന്നത്, അവ പ്രത്യക്ഷപ്പെട്ട പശ്ചാത്തലങ്ങളിൽ മാത്രമാണെന്നും, പശ്ചാത്തലം നിശ്ചയമില്ലാത്തതു കൊണ്ടാണ്, സിലബസിലെ ശാപങ്ങളുടെ വ്യാപ്തി ഉള്ളതിലധികമായി തോന്നുന്നതെന്നും ന്യൂമാൻ വിശദീകരിച്ചു. മൂലരേഖകളേയും അവയുടെ പശ്ചാത്തലത്തേയും കണക്കിലെടുക്കാതെയുള്ള വിമർശനങ്ങളൊക്കെ സിലബസിന്റെ കാര്യത്തിൽ അപ്രസക്തമാണെന്നായിരുന്നു ന്യൂമാന്റെ പക്ഷം.
വിലയിരുത്തൽ
മതേതരലോകവുമായുള്ള അതിന്റെ ഇടപാടുകളിൽ കത്തോലിക്കാസഭ നൂറ്റാണ്ടുകളായി പിന്തുടർന്നിരുന്ന നിലപാടുകൾ ആവർത്തിക്കുക മാത്രമാണ് 'സിലബസിൽ' ഒൻപതാം പീയൂസ് ചെയ്തതെന്ന് പ്രൊട്ടസ്റ്റന്റ് മിഷനറിയും ക്രിസ്തുമതത്തിന്റെ ചരിത്രകാരനുമായ കെന്നത്ത് സ്കോട്ട് ലട്ടൂറെറ്റ് ചൂണ്ടിക്കാണിച്ചിട്ടുണ്ട്. രാജാധികാരങ്ങളുമായുള്ള അധികാരമത്സരങ്ങളിലും, വേദവിരോധികളുമായുള്ള ഏറ്റുമുട്ടലുകളിലും,യുവതലമുറയെ രൂപപ്പെടുത്താനും വിശ്വാസികളുടെ ജീവിതത്തെ ക്രമപ്പെടുത്താനുമുള്ള സംരംഭങ്ങളിലുമെല്ലാം, സത്യത്തിന്റെ സൂക്ഷിപ്പിനു ചുമതലയുള്ള ഏകമാത്രസ്ഥാപനമായി സഭ സ്വയം വിലയിരുത്തിയിരുന്നു. റോമാസാമ്രാജ്യത്തിന്റെ തകർച്ചയെ തുടർന്ന് പശ്ചിമയൂറോപ്പിൽ ജനജീവിതത്തിന്റെ ഒട്ടേറെ മേഖലകൾ സഭയുടെ നിയന്ത്രണത്തിലായിരുന്നു. ആ മേഖലകളിൽ സെക്യുലർ അധികാരസ്ഥാനങ്ങൾ വീണ്ടും പ്രവേശിക്കുന്ന സാഹചര്യത്തിലാണ് 'സിലബസ്' പ്രസിദ്ധീകരിക്കപ്പെട്ടത്. മെല്ലെയുള്ള പിന്തിരിഞ്ഞോട്ടത്തിനിടെ അധികസമയം കിട്ടാനായി നടത്തിയ ഒരു ഒരു ചെറിയ പോരാട്ടമായി സിലബസിനെ ലട്ടൂറെറ്റ് കാണുന്നു.
അവലംബം
വർഗ്ഗം:റോമൻ കത്തോലിക്കാ സഭ
കനലി
പശ്ചിമഘട്ടതദ്ദേശവാസിയായ ഒരു കുറ്റിച്ചെടിയാണ് കനലി. . 4 മീറ്റർ വരെ ഉയരം വയ്ക്കുന്ന ഈ ചെടി 700 മീറ്റർ വരെ ഉയരമുള്ള നനവാർന്ന നിത്യഹരിതവനങ്ങളിലെ അടിക്കാടുകളായി കാണുന്നു.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
എലിനർ ബ്രെൻറ് ഡയർ
'''എലിനർ എം. ബ്രെൻറ് ഡയർ''' (ജീവിതകാലം: 6 ഏപ്രിൽ 1894 – 20 സെപ്റ്റംബർ 1969) ഒരു ബാലസാഹിത്യകാരിയായിരുന്നു. തൻറെ ജീവിതകാലത്ത് അവർ 100 ഗ്രന്ഥങ്ങൾ രചിച്ചിരുന്നു. ഇവയിൽ ചാർലറ്റ് സ്കൂൾ പരമ്പരയിൽപ്പെട്ട ഗ്രന്ഥങ്ങളാണ് കൂടുതൽ പ്രശസ്തമായത്.
'''എലിനർ എം. ബ്രെൻറ് ഡയർ,''' ഗ്ലാഡിസ് എലീനർ മെയ് ഡയർ എന്ന പേരിൽ 1894 ഏപ്രിൽ 6 ന് ജനിച്ചു. എലീനർ വാട്ട്സൺ റുഥർഫോർഡിൻറെയും ചാൾസ് മോറിസ് ബ്രെൻറ് ഡയറിൻറെയും ഏകമകളായിരുന്നു അവർ. ചാൾസ് അർനോൾഡ് ലോയിഡ് ഡയർ എന്ന പേരിൽ ഒരു അർദ്ധസഹോദനൻകൂടിയുണ്ടായിരുന്നു അവർക്ക്. പിതാവിന് ആദ്യവിവാഹത്തിൽ ഹെലെൻ മെയ് അർനോൾഡിലുണ്ടായ കുട്ടിയായിരുന്നു ഇത്. എലിനർ ജൻമനഗരമായ സൌത്ത് ഷീൽഡ്‍സിലാണ് വിദ്യാഭ്യാസം ചെയ്തത്.1922 ൽ എലിനർ ആദ്യപുസ്തകമായ "Gerry Goes to School" പ്രസിദ്ധീകരിച്ചു. ഇത് ലാ റോച്ചെല്ലാ പരമ്പരയിൽപ്പെട്ട ആദ്യപുസ്തകമായിരുന്നു.
Chalet School Series
Main article: Chalet School
(in reading order)
Title Connected to the Chalet Series
These books have characters who also appear in the Chalet series.
The Chudleigh Hold Books
A loosely connected series of adventure books
ഡംലിങ്
ലഘുചിത്രം|ഉയ്ഘർ മന്തി, പലതരം മധ്യേഷ്യൻ മന്തി ലഘുചിത്രം| വറുത്ത റാവിയോലി ഇറച്ചിയോ, പച്ചക്കറികളൊ പരത്തിയ മാവിൽ പൊതിഞ്ഞ വിഭവങ്ങളാണ് ഡംലിങ്. ധാന്യമാവുകൾ, ഉരുളക്കിഴങ്ങ്, ബ്രഡ് എന്നിവയെല്ലാം ഇങ്ങനെ പൊതിയുന്നതിനായി പരത്തി എടുക്കാവുന്നതാണ്. ഇങ്ങനെ പൊതിഞ്ഞെടുത്തത് ആവികേറ്റുക, വറത്തുകോരുക, പൊരിക്കുക തുടങ്ങി പലതരത്തിൽ പാകം ചെയ്യാവുന്നതാണ്. സമോസ, മോദകം, കൊഴുക്കട്ട, സുഖിയൻ, മൊമോസ്, അടച്ചുപിടി, ഇലയട തുടങ്ങി ഒരു വലിയ വിഭാഗം പലഹാരങ്ങൾക്ക് മൊത്തമായി പറയുന്ന പേരാണിത്. വറുത്തതും വേവിച്ചതുമായ ഇവയെ എല്ലാം ഈ ഇനത്തിൽ പെടുത്താവുന്നതാണ്.
മാത്രമല്ല മാംസം, മത്സ്യം, ചീസ്, പച്ചക്കറികൾ, പഴങ്ങൾ അല്ലെങ്കിൽ മധുരപലഹാരങ്ങൾ എന്നിങ്ങനെ അകത്ത്  നിറയ്ക്കാനുള്ള വസ്തുക്കളുടെ  ഒരു വലിയ നിരതന്നെയുണ്ട്. ബേക്കിംഗ്, തിളപ്പിക്കൽ, വറുക്കൽ, അരപ്പ് അല്ലെങ്കിൽ സ്റ്റീമിംഗ് എന്നിവയുൾപ്പെടെ പലതരം രീതികൾ ഉപയോഗിച്ച് ഡംലിങ് തയ്യാറാക്കാം, അവ ലോകവ്യാപകമായി പല പാചകരീതികളിലും കാണപ്പെടുന്നു.
കേരളസാഹചര്യത്തിൽ ചെറുകടികൾ എന്ന് ഇതിനു ഭാഷാന്തരം വരുത്താം
ആഫ്രിക്കൻ
ബങ്കു, കെങ്കി എന്നിവ ആഫ്രിക്കൻ ഡംലിങ് വിഭവങ്ങളാണ്. അന്നജം മുഖ്യഘടകമായുള്ള ധാന്യപ്പൊടി കുഴച്ചെടുത്തുണ്ടാക്കുന്ന  ഉരുളകളാണ് ഇവ. കൊഴുക്കട്ടയോ കർണാടകയിൽ പ്രചാരത്തിലുള്ള റാഗിമുദ്ദയോ പോലെയാണിത്. പുളിപ്പിച്ച ധാന്യത്തിൽ നിന്നാണ് ബങ്കുവും കെങ്കിയും  ഉണ്ടാക്കുന്നത്. ബങ്കുണ്ടാക്കാൻ ധാന്യപ്പൊടി തിളച്ച വെള്ളത്തിൽ വേവിച്ചെടുത്ത ശേഷം   ഉരുളകളാക്കിയെടുക്കുന്നു. കെങ്കിയുണ്ടാക്കാൻ ധാന്യപ്പൊടി തിളച്ചവെള്ളത്തിൽ പകുതി വേവായശേഷം ചോളയിലയിലോ  വാഴയിലയിലോ പരത്തി ആവിയിൽ വേവിച്ച് വേവ് പൂർത്തിയാക്കുന്നു.
തിഹ്ലൊ പൊരിച്ച യവം മാവുപയോഗിച്ചുണ്ടാക്കുന്നത് ആണ്. -എത്യോപ്യ യിലെ തിഗ്രയ് മേഖലയിൽ ഉത്ഭവിച്ച ഇത് ഇപ്പോൾ അവിടുത്തെ അംഹാര മേഖലയിൽ പ്രശസ്തമാണ്. തെക്കൻ മേഖലയിലും ഈ പലഹാരം ജനപ്രിയത നേടിയിരിക്കുന്നു.
ദക്ഷിണാഫ്രിക്കയിൽ കാണപ്പെടുന്ന ഡംലിങ് ആണ് സോസ്‌ക്ലൂയിറ്റ്ജീസ്. ആവിയിൽ വേവിച്ച മധുരപലഹാരങ്ങളാണിവ. ചിലപ്പോൾ സാധാരണ മാവു മാത്രമായോ അതല്ലെങ്കിൽ ഉണങ്ങിയ പഴങ്ങളോ മറ്റ് രുചിഭേദങ്ങളോ ചേർത്തും ഉണ്ടാക്കുന്നു. കറുവപ്പട്ട അല്ലെങ്കിൽ കസ്റ്റാർഡ് സോസ് എന്നിവ ചേർത്ത് സുഗന്ധമുള്ള സിറപ്പ് ഉപയോഗിച്ചാണ് ഇവ പലപ്പോഴും വിളമ്പുന്നത്.
സൌത്ത് ആഫ്രിക്കയിൽ മെല്ക്കൊസ് .എന്നറിയപ്പെടുന്ന മറ്റൊരു തരത്തിലുള്ള ഡംബ്ലിംഗ്  ഉണ്ട്. ഉണങ്ങിയ മാവിലേക്ക് അല്പാല്പമായി  പാൽ, ചേർത്ത്  ഉരുളകളാക്കിയെടുക്കുന്നു. , അവ പാലും വെണ്ണയും ചേർന്ന മിശ്രിതത്തിലിട്ട് തിളപ്പിക്കുന്നു. ഇവ ചൂടോടെ വിളമ്പുകയും കറുവപ്പട്ട പഞ്ചസാര എന്നിവ ഇവയ്ക്കുമേൽ വിതറുകയും ചെയ്യുന്നു.
ദക്ഷിണാഫ്രിക്കയിൽ  ഡംലിംഗ് ഉണ്ടാക്കാനായി  ഡൊംബോലോ,  യുജെക് അല്ലെങ്കിൽ സ്റ്റീം ബ്രെഡ് എന്നൊക്കെ പറയപ്പെടുന്ന   മാവുമിശ്രിതം   വളരെ പ്രചാരമുള്ളതും  സാധാരണവുമാണ്.
ഉത്തര അമേരിക്ക
ഇടത്ത്‌|ലഘുചിത്രം|അമേരിക്കൻ കംഫർട്ട് ഫുഡ് ആയ ചിക്കൻ, ഡംലിങ്.  അരച്ചെടുത്തുണ്ടാക്കുന്ന ഡംലിങ് പേസ്ട്രി, ടാർട്ട് എന്നിവ അമേരിക്കൻ ഡംലിങ്ങുകളിൽ ഉൾപെടുന്നു. ഇവ ബേക്ക് ചെയ്തവയാകാം. അതല്ലെങ്കിൽ തിളപ്പിച്ചു പാകപ്പെടുത്തിയവയോ ആകാം.
ബേക്കുചെയ്തെടുക്കുന്ന മധുരപലഹാരങ്ങൾ അമേരിക്കൻ പാചകരീതിയിൽ പ്രശസ്തമാണ്. പഴങ്ങൾ ധാാന്യമാവിൽ പൊതിഞ്ഞാണ് ഇവ നിർമ്മിക്കുന്നത്,  ആപ്പിൾ  പേസ്ട്രി ഷീറ്റിൽ പൊതിഞ്ഞെടുത്ത്    ഷീറ്റ്  ബ്രൗൺ ആകുന്നതുവരെ ബേക്കു ചെയ്യണം. ബേക്കിംഗ് സമയത്ത്, ഡംലിങ്ങിനു ചുറ്റും തവിട്ടു പഞ്ചസാര, വെണ്ണ, കറുവപ്പട്ട അല്ലെങ്കിൽ മറ്റ് സുഗന്ധവ്യഞ്ജനങ്ങൾ അടങ്ങിയ ഒരു മധുരമുള്ളതൊ/ മസാല ചേർന്നതോ ആയ സോസ്  ഒഴിക്കുകയുമാവാം.
മധ്യേഷ്യൻ
ഉസ്ബെക്ക്- താജിക് പാചകരീതികളിൽ പ്രചാരത്തിലുള്ള  ഡം‌പ്ലിംഗ് ആണ് ചുച്വാര. പുളിക്കാത്ത മാവ് കുഴച്ചെടുത്ത് ചെറിയ ചതുരക്കഷണങ്ങളായി പരത്തി അതിനകത്ത്  ഇറച്ചി നിറച്ച്  പൊതികളായെടുക്കുന്നു. റഷ്യൻ പെൽമെനിക്കും ചൈനീസ് വോൺടണ്നും സമാനമാണിത്. എന്നാൽ ഇസ്ലാമിക ഭക്ഷണനിയമങ്ങൾ പാലിക്കുമ്പോൾ പന്നിയിറച്ചി ഉപയോഗിക്കുന്നില്ല. നന്നായി അരിഞ്ഞ പച്ചിലകൾ, തക്കാളി, കുരുമുളക് എന്നിവ ചേർത്ത   വിനാഗിരി അല്ലെങ്കിൽ മറ്റെന്തെങ്കിലും  സോസ് ഉപയോഗിച്ച് ചുച്വാര കഴിക്കാം. സൂപ്പിൽ ഇടുകയുമാവാം. തൈരിന്റെ വകഭേദങ്ങളായ  സുജ്മ ( ഖതിക് ),  സ്മെട്ടാന (റഷ്യൻ രീതി ) എന്നിവയും ചുച്വാരയോടൊപ്പം വിളമ്പാറുണ്ട്
ചൈനീസ്
ഡംലിങ്ങ് പാചകശൈലി ചൈനയിലാണ് തുടങ്ങിയത് എന്നാണ് അനുമാനം. ഇതേപ്പറ്റി പലേ കഥകളും പ്രചാരത്തിലുണ്ട്. അതിലൊന്ന് ചൈനീസ് ചരിത്രത്തിലെ മൂന്നു സാമ്രാജ്യങ്ങളുടെ കാലത്തെ സൈന്യാധിപൻ  ഷൂഗെ ലിയാങ്ങിനെ  കേന്ദ്രീകരിച്ചാണ്. പടനീക്കത്തിനു വഴിമുടക്കായി നിന്ന നദിയെ പ്രീണിപ്പിക്കാൻ ആവശ്യമായിരുന്നത്  അമ്പതു സൈനികരുടെ  ശിരസ്സുകളായിരുന്നു. എന്നാൽ ലിയാങ്ങ് ധാന്യമാവു കുഴച്ചു പരത്തിയെടുത്ത്   ഇറച്ചി നിറച്ച്  തലയുടെ വലിപ്പമുള്ള   പൊതികൾ ഉണ്ടാക്കി ആവിയിൽ വേവിച്ചെടുത്തു. ഇവ കാഴ്ചവെച്ച് കാര്യം സാധിച്ചുവത്രെ. എന്നാൽ ഇതിനും എത്രയോ മുമ്പ് ചൈനയിൽ ഡംലിംഗ് പ്രചാരത്തിലുണ്ടായിരുന്നുവെന്നും സൂചനകളുണ്ട്.
ജ്യാത്സ് മറ്റൊരു ചൈനീസ് ഡംലിങ് ആണ്. നേർമയായി അരിഞ്ഞ ഇറച്ചിയും പച്ചക്കറികളും മാവു പരത്തിയതിൽ പൊതിഞ്ഞെടുക്കുന്നു. ചൈനയിൽ ഡംലിങ് സാധാരണയായി വേവിച്ച ഡംലിങ്നെ സൂചിപ്പിക്കുന്നു. ധാന്യ മാവുകൊണ്ടുള്ള പുറന്തോട് നേർത്തതോ  കട്ടിയുള്ളതോ ആകാം. പുറന്തോടാണ് ഡം‌പ്ലിംഗിന്റെ ഗുണനിലവാരം നിർണ്ണയിക്കുന്നത്  എന്ന ഒരു പ്രസ്താവന പോലും ഉണ്ട്. ഇറച്ചി (സാധാരണയായി പന്നിയിറച്ചി, പകരം ഗോമാംസം അല്ലെങ്കിൽ കോഴിയിറച്ചി ആകാം), ചെമ്മീൻ, മത്സ്യം എന്നിവയാണ് പൊതിക്കുള്ളിൽ ഉമ്ടാവുക. ചൈനീസ് കാബേജുള്ള പന്നിയിറച്ചി, വെളുത്തുള്ളി ചിവുകളുള്ള പന്നിയിറച്ചി, പച്ചക്കറികളുള്ള പന്നിയിറച്ചി, ഉള്ളിയില ചേർത്ത ചെമ്മീൻ അഥവാ പന്നിയിറച്ചി, വെളുത്തുള്ളി ചിവുകൾ ചേർത്തു മുട്ട പൊരിച്ചത്  എന്നിവ ജനപ്രിയ മിശ്രിതങ്ങളിൽ ഉൾപ്പെടുന്നു. വ്യക്തിഗത അഭിരുചികൾ, പ്രദേശം, സീസൺ എന്നിവ അനുസരിച്ച് മിശ്രിതങ്ങൾ വ്യത്യാസപ്പെടും. പ്രദേശവും സീസണും അനുസരിച്ച് ചേരുവകൾക്ക് മുത്തുച്ചിപ്പി, കല്ലുമ്മക്കായ, കക്കയിറച്ചി എന്നിവയും ഉൾപ്പെടുത്താം. ഡംലിങ് സാധാരണയായി പുഴുങ്ങിയതോ ആവിയിൽ വേവിച്ചതോ എണ്ണയിൽവറുത്തതോ വെറുതെ വറുത്തതോ ആയി പരമ്പരാഗത വിഭവമായി തുടരുന്നു. ചൈനീസ് പുതുവത്സരാഘോഷത്തിലും പ്രത്യേക കുടുംബ പുനഃ സമാഗമത്തിലും ചില ആളുകൾ ഒരു നാണയം അല്ലെങ്കിൽ മിഠായി ഡം‌പ്ലിംഗിനുള്ളിൽ സ്ഥാപിക്കും. പ്രത്യേകിച്ചും, വടക്കൻ ചൈനയിൽ, തണുപ്പുകാലത്തെ പ്രതീക്ഷിച്ച് ആളുകൾ സാധാരണയായി ശൈത്യകാലത്തെ അയനാന്തത്തിൽ ഡംലിങ് കഴിക്കുന്നു. കുടുംബാംഗങ്ങൾ‌ ഡംലിങ് ഉണ്ടാക്കുന്നതിനായി ഒത്തുകൂടാം, മാത്രമല്ല ഇത് കുടുംബാംഗങ്ങൾക്കോ സുഹൃത്തുക്കൾ‌ക്കോ യാത്രയയപ്പു നല്കുന്ന വേളയിലും പതിവുണ്ട്. വടക്കൻ ചൈനയിൽ, വിനാഗിരി, മുളകിട്ടു മൂപ്പിച്ച എണ്ണ അഥവാ മുളകരച്ചത്  എന്നിവ ഉപയോഗിച്ച് മുക്കിയ സോസ് ഉപയോഗിച്ചാണ് ജ്യാത്സ് കഴിക്കാറ്. ചിലർ സോയ സോസും ചേർത്തെന്നും വരും. ഇടത്ത്‌|ലഘുചിത്രം| സോങ്‌സി ഒരു മുളയിലയിൽ (വലത്ത്) പൊതിഞ്ഞ് കഴിക്കാൻ തയ്യാറാണ് (ഇടത്) ‌ മാവ് നേർമയായി പരത്തി  ചട്ടിയിൽ ചുട്ടെടുത്തോ,  ആവിയിൽ വേവിച്ച ശേഷമോ  അതിൽ മിശ്രിതം പൊതിഞ്ഞ് എണ്ണയിൽ വറുത്താൽ അവയെ ഗുവോട്ടി എന്ന് വിളിക്കുന്നു. അതേ ‌ ഡംലിങ്ആവിയിൽ വേവിക്കുകയോ തിളപ്പിക്കുകയോ ചെയ്താൽ ജിയാസി എന്ന് വിളിക്കുന്നു. ലഘുചിത്രം| ആവിയിൽ വേവിച്ച ഹാർ ഗോ (ചെമ്മീൻ പറഞ്ഞല്ലോ) മങ്ങിയ തുകയിൽ വിളമ്പുന്നു ഒട്ടിപിടിക്കുന്ന തരം ചോറ് (ഗ്ലൂട്ടിനസ് റൈസ്) ഉപയോഗിച്ചാണ് മറ്റൊരു തരം ചൈനീസ് ‌ ഡംലിങ് ഉണ്ടാക്കുന്നത്. വാഴയിലയിലോ താമരയിലയിലോ കുമ്പിളുണ്ടാക്കി  അതിലേക്ക്  ഒട്ടുന്നഅരി,  ചുവന്ന ബീൻ, ചൈനീസ് ഈന്തപ്പഴം അല്ലെങ്കിൽ അരിഞ്ഞ മാംസം എന്നിവ നിറച്ച്  ത്രികോണാകൃതിയിൽ  മടക്കി, നൂലുകൊണ്ടു കെട്ടി ആവിയിലോ  തിളച്ചവെള്ളത്തിലോ വേവിച്ചെടുക്കാം. ഈ തരം ‌ ഡംലിങ് പരമ്പരാഗതമായി ഡുവാൻവു ഉത്സവകാലത്താണ് കഴിക്കുന്നത്. ‌ മറ്റു തരത്തിലുള്ള ഡം‌പ്ലിംഗ്  ,സാധാരണയായി ചിയാലോങ്ബോ എന്ന് വിളിക്കുന്ന സൂപ്പ് ‌ ഡം‌പ്ലിംഗ്" ആയിരിക്കും
ജാപ്പനീസ്
ലഘുചിത്രം| ജാപ്പനീസ് ഡാംഗോ
കൊറിയൻ
കൊറിയൻ ‌ ഡംലിങ്നെ മണ്ടു (만두,) എന്ന് വിളിക്കുന്നു. പന്നിയിറച്ചി, കിംചി, പച്ചക്കറികൾ, നേ]ത്ത സുതാര്യമായ നൂഡിൽസ് എന്നിവയുടെ  ചേരുവകളുടെ മിശ്രിതമാണ് ഇവയിൽ സാധാരണയായി നിറക്കുന്നത്,  പക്ഷേ വളരെയധികം വകഭേദങ്ങളുണ്ട്. മണ്ടു ആവിയിൽ വേവിക്കുകയോ വറുക്കുകയോ തിളപ്പിക്കുകയോ ചെയ്യാം. മണ്ടു-ഗുക്ക് (만둣국) എന്ന സൂപ്പ് ഉണ്ടാക്കാനും ഈ ഡം‌പ്ലിംഗ് ഉപയോഗിക്കാം.
കരീബിയൻ, ലാറ്റിൻ അമേരിക്ക
ലഘുചിത്രം| [[അർജന്റീന|അർജന്റീനയിലെ സാൾട്ടയിൽ നിന്നുള്ള ഭവനങ്ങളിൽ നിർമ്മിച്ച എംപാനദാസ്]] എംപാനദാസ് പരമ്പരാഗത ഡംലിങ്ൽ നിന്ന് വ്യത്യസ്തമാണ്, ഇവക്ക് ഒട്ടനേകം വൈവിധ്യങ്ങളുണ്ട്. അവ മുക്കി വറുത്തതോ ആവിയിൽ വേവിക്കുന്നതോ ആവാം. പൊതിഞ്ഞെടുക്കുമ്പോൾ അധികം വരുന്ന  മാവ് മുറിച്ചുമാറ്റാറില്ല.
ബജാൻ
മറ്റ് കരീബിയൻ ദ്വീപുകളിൽ നിന്ന് വ്യത്യസ്തമാണ് ബാർബഡോസ് ഡംലിങ്. ഇവയ്ക്ക് ചെറുതായൊരു മധുരമുണ്ടായിരിക്കും മാവ് ധാന്യമാവോ   ചോളപ്പൊടിയോ  ആകാം. കുഴച്ച മാവിൽ സുഗന്ധവ്യഞ്ജനങ്ങൾ, കറുവപ്പട്ട, ജാതിക്ക എന്നിവയും  ചേർക്കാറുണ്ട്. ഈ ഡം‌പ്ലിംഗ് പലപ്പോഴും ബജൻ സൂപ്പിൽ ചേർത്ത് തിളപ്പിക്കുന്നു. നിലക്കടല, ഉപ്പിട്ടുണക്കിയ മാംസം, വാഴപ്പഴം, എന്നിവയോടൊപ്പം  ആവിയിൽ വേവിച്ചെടുത്ത് കറിപോലെയും ഉപയോഗിക്കാം.
ബ്രസീലിയൻ
ബ്രസീലിൽ ഡം‌പ്ലിംഗ് വിഭവങ്ങൾ:
ഒലീവ്, ഉള്ളി അല്ലെങ്കിൽ സുഗന്ധവ്യഞ്ജനങ്ങൾ എന്നിവ  ഇഷ്ടാനുസാരം     കൂട്ടിച്ചേർത്ത്   ഡംലിങുകളുടെ അടിസ്ഥാന  രൂപത്തിൽ വ്യത്യാസം വരുത്താവുന്നതാണ്. . വിരുന്നുകളിൽ ഇവ സർവസാധാരണമാണ്. റിയോ പോലുള്ള ബ്രസീലിയൻ പട്ടണങ്ങളിൽ പാർക്കുകളിലും മൈതാനങ്ങളിലും കടൽതീരങ്ങളിലുമുള്ള തട്ടുകടകളിൽ    ധാരാളമായി വിറ്റഴിക്കപ്പെടുന്നു. ബിയർ, ബാറ്റിഡാസ് എന്നറിയപ്പെടുന്ന  ലഹരിപാനീയങ്ങൾ, സോഡ,  റിഫ്രെസ്കോസ്  എന്ന പഴനീര് എന്നിവയ്ക്ക് അകമ്പടിയായും ഇവ കഴിയ്ക്കാറുണ്ട്
കരീബിയൻ
സാധാരണ മാവ്, വെള്ളം, ഉപ്പ് എന്നിവ ചേർത്ത് കുഴച്ചെടുക്കുന്ന മാവ് കട്ടിയിൽ പരത്തി തവയിൽ  നന്നായി പൊരിച്ചെടുക്കുകയോ   സൂപ്പിൽ ചെർത്ത് തിളപ്പിക്കുകയോ  ആവാം. പൊരിച്ച പതിപ്പ് സാധാരണയായി പ്രാതലിന്  കോഡ്ഫിഷിനൊപ്പം ആണ് നൽകുന്നത്.
അവലംബം
വർഗ്ഗം:Articles with hAudio microformats വർഗ്ഗം:ഡംലിങ് വർഗ്ഗം:ചെറുകടികൾ
ക്ലൂനെ നാഷണൽ പാർക്ക് ആൻറ് റിസർവ്വ്
ക്ലൂനെ നാഷണൽ പാർക്ക് ആൻറ് റിസർവ്വ് (Parc national et réserve de parc national de Kluane) യൂക്കോൺ ടെറിട്ടറിയുടെ തെക്കുപടിഞ്ഞാറൻ മൂലയിലുള്ള രണ്ട് സംരക്ഷിത പ്രദേശങ്ങളാണ്. ഫസ്റ്റ് നേഷൻസ് ഭൂമി ക്ലെയിമുകൾ തീർപ്പാക്കാത്തതിനാൽ ദേശീയോദ്യാനമായി മാറ്റുന്നതിനായി 1972-ൽ നാഷണൽ പാർക്ക് റിസർവ് നീക്കിവച്ചു. ഇത് 22,013 ചതുരശ്ര കിലോമീറ്റർ (8,499 ചതുരശ്ര മൈൽ) വിസ്തൃതിയിൽ വ്യാപിച്ചുകിടക്കുന്നു. റിസർവിന്റെ കിഴക്കൻ ഭാഗത്തെ സംബന്ധിച്ച് ഷാംപെയ്ൻ, ഐഷിഹിക് എന്നീ ഫസ്റ്റ് നേഷൻസുമായി ധാരണയിലെത്തിയപ്പോൾ, ഏകദേശം 5,900 ചതുരശ്ര കിലോമീറ്റർ (2,300 ചതുരശ്ര മൈൽ) വിസതൃതിയുള്ള ആ ഭാഗം 1993-ൽ ഒരു ദേശീയോദ്യാനമായി മാറുകയും പാർക്ക്സ് കാനഡയുമായി സഹകരിച്ച് ഭരിക്കുന്ന ദേശീയോദ്യാന സംവിധാനത്തിന്റെ ഒരു ഘടകമാകുകയും ചെയ്തു. ക്ലൂനെ ഫസ്റ്റ് നേഷനുമായുള്ള അന്തിമ ഭൂമി ക്ലെയിം സെറ്റിൽമെന്റിനായി കാത്തിരിക്കുന്ന വലിയ പടിഞ്ഞാറൻ ഭാഗം ഒരു റിസർവ് ആയിത്തന്നെ തുടരുന്നു. തെക്ക് വശം ബ്രിട്ടീഷ് കൊളംബിയയുടെ അതിർത്തിയാണ് ഈ ദേശീയോദ്യാനം. അതേസമയം, റിസർവ് തെക്ക് വശത്തായി ബ്രിട്ടീഷ് കൊളംബിയയുടെയും തെക്കും പടിഞ്ഞാറും ഭാഗങ്ങളിൽ അമേരിക്കൻ ഐക്യനാടുകളുടേയും (അലാസ്ക) അതിർത്തികളാണ്.
കാനഡയിലെ ഏറ്റവും ഉയരം കൂടിയ പർവതമായ സെന്റ് ഏലിയാസ് പർവതനിരകളിലെ മൗണ്ട് ലോഗൻ (5,959 മീറ്റർ അല്ലെങ്കിൽ 19,551 അടി) റിസർവിൽ ഉൾപ്പെടുന്നു. പാർക്കിന്റെ ഭൂപ്രകൃതിയിൽ ആധിപത്യം പുലർത്തുന്ന പർവതങ്ങളും ഹിമാനികളും അതിന്റെ വിസ്തൃതിയുടെ 83 ശതമാനവും ഉൾക്കൊള്ളുന്നു. ഏറ്റവും വലിയ പർവതങ്ങൾക്കും ഹിമാനികൾക്കും കിഴക്ക്, ഉദ്യാനത്തിലെ ബാക്കിയുള്ള ഭൂമി വനവും തുന്ദ്രയുമാണ്. ഇവിടെ പാർക്കിന്റെ പടിഞ്ഞാറൻ, തെക്ക് ഭാഗങ്ങളെ അപേക്ഷിച്ച് കാലാവസ്ഥ തണുപ്പേറിയതും വരണ്ടതുമാണ്. പാർക്കിന്റെ ഏറ്റവും താഴ്ന്ന പ്രദേശങ്ങളിൽ മാത്രമാണ് മരങ്ങൾ വളരുന്നത്. വൈറ്റ് സ്പ്രൂസ്, ബാൽസം പോപ്ലാർ, ട്രെബ്ലിംഗ് ആസ്പൻ എന്നിവയാണ് പ്രാഥമിക വൃക്ഷ ഇനങ്ങൾ.
അവലംബം
വർഗ്ഗം:കാനഡയിലെ ലോകപൈതൃകകേന്ദ്രങ്ങൾ വർഗ്ഗം:അമേരിക്കൻ ഐക്യനാടുകളിലെ ലോകപൈതൃകകേന്ദ്രങ്ങൾ
റാണി ദുർഗ്ഗാവതി മെഡിക്കൽ കോളേജ്, ബന്ദ
വർഗ്ഗം:ഉത്തർ പ്രദേശിലെ മെഡിക്കൽ കോളേജുകൾ
മുമ്പ് ഗവൺമെന്റ് അലോപ്പതി മെഡിക്കൽ കോളേജ് എന്നറിയപ്പെട്ടിരുന്ന റാണി ദുർഗ്ഗാവതി മെഡിക്കൽ കോളേജ് ബന്ദ ഇന്ത്യയിലെ ഉത്തർപ്രദേശിലെ ബന്ദയിൽ സ്ഥിതി ചെയ്യുന്ന ഒരു സംസ്ഥാന മെഡിക്കൽ കോളേജാണ്. മെഡിക്കൽ കൗൺസിൽ ഓഫ് ഇന്ത്യ (എംസിഐ) ഇൻസ്റ്റിറ്റ്യൂട്ടിന് 100 എംബിബിഎസ് സീറ്റുകൾക്ക് അനുമതി നൽകിയിട്ടുണ്ട്.
കോഴ്സുകൾ
എംബിബിഎസ് കോഴ്‌സുകളിൽ 100 വിദ്യാർത്ഥികളുടെ വിദ്യാഭ്യാസവും പരിശീലനവും ഈ മെഡിക്കൽ കോളേജ് ഏറ്റെടുക്കുന്നു. നീറ്റ് സ്‌കോറിന്റെ അടിസ്ഥാനത്തിലാണ് അസംഗഢ് ഗവൺമെന്റ് മെഡിക്കൽ കോളേജ് പ്രവേശനം. എംബിബിഎസ് കോഴ്സിന്റെ കാലാവധി 4.5 വർഷം + ഒരു വർഷം നിർബന്ധിത റൊട്ടേറ്റിംഗ് മെഡിക്കൽ ഇന്റേൺഷിപ്പ് ആണ്. അനാറ്റമി, ഫോറൻസിക് മെഡിസിൻ എന്നിവയിൽ പിജി (എംഡി) കോഴ്സും ഇവിടെ നടത്തുന്നു.
അഫിലിയേഷൻ
കോളേജ് ഉത്തർ പ്രദേശിലെ കിംഗ് ജോർജ്ജ് മെഡിക്കൽ യൂണിവേഴ്സിറ്റിയുമായി അഫിലിയേറ്റ് ചെയ്തിരിക്കുന്നു.
ഈഗോ ബോയോ
നൈജീരിയൻ അഭിനേത്രിയും ചലച്ചിത്ര നിർമ്മാതാവുമാണ് നവാകെഗോ (ഈഗോ) ബോയോ (ജനനം സെപ്റ്റംബർ 6, 1968) 80-കളുടെ അവസാനത്തിൽ ചെക്ക്മേറ്റ് എന്ന സോപ്പിലെ ആനി ഹാസ്ട്രപ്പ് എന്ന കഥാപാത്രത്തിലൂടെ ജനപ്രീതി നേടിയിരുന്നു. 1957-ൽ സ്ഥാപിതമായ ഒരു സ്വതന്ത്ര, രാഷ്ട്രീയേതര, സർക്കാരിതര, ലാഭേച്ഛയില്ലാത്ത സംഘടനയായ ഇന്റർനാഷണൽ വിമൻ സൊസൈറ്റിയുടെ (IWS) 60-ാമത്തെ പ്രസിഡന്റായിരുന്ന അവർ ടെമ്പിൾ പ്രൊഡക്ഷൻസ്, ടെംപിൾ ഫിലിംസ്, ടെമ്പിൾ സ്റ്റുഡിയോ എന്നിവയുടെ എക്സിക്യൂട്ടീവ് പ്രൊഡ്യൂസറും ചീഫ് എക്സിക്യൂട്ടീവുമാണ്.
മുൻകാലജീവിതം
നൈജീരിയൻ ആഭ്യന്തരയുദ്ധസമയത്ത് നൈജീരിയയിലെ ഉമുഷിയിൽ അഗസ്റ്റിൻ ന്നാമണിയുടെയും ഗ്ലോറിയ ന്നാമണി നീ ഹെയർവുഡിന്റെയും കുടുംബത്തിലാണ് ബയോ ജനിച്ചത്.
നൈജീരിയൻ ആഭ്യന്തരയുദ്ധസമയത്ത് വെറും പത്ത് ദിവസം മാത്രം പ്രായമുള്ള അവർ നൈജീരിയ വിട്ടു. 1971-ൽ എനുഗുവിലേക്ക് മടങ്ങുന്നതിന് മുമ്പ് അവരുടെ ജീവിതത്തിലെ ആദ്യത്തെ നാല് വർഷം ബാർബഡോസിൽ താമസിച്ചു. 1976-ൽ അവരുടെ കുടുംബം ലാഗോസിലേക്ക് മാറി.
കരിയർ
1990-കളുടെ തുടക്കത്തിൽ ചെക്ക്മേറ്റ് എന്ന പരമ്പരയിലൂടെയാണ് ഇഗോ ബോയോ തന്റെ കരിയർ ആരംഭിച്ചത്. അതിൽ ഫ്രാൻസിസ് അഗു, റിച്ചാർഡ് മോഫെ ഡാമിജോ എന്നിവർക്കൊപ്പം അഭിനയിച്ച ആനി ഹാസ്ട്രപ്പ് എന്ന കഥാപാത്രത്തെ അവതരിപ്പിച്ചു. 1995-ൽ ചെക്ക്‌മേറ്റ് പൂർത്തിയാക്കിയ ശേഷം, ബോയോ ഇഗ്‌വെയ്‌ക്കൊപ്പം 1996-ൽ പുറത്തിറങ്ങിയ വയോലേറ്റഡ് എന്ന സിനിമയിൽ പ്രവർത്തിക്കാൻ തുടങ്ങി. ചെക്ക്‌മേറ്റ് അഭിനേതാക്കളും അണിയറപ്രവർത്തകരും സിനിമയിൽ പ്രവർത്തിച്ചു. ഇത് പ്രേക്ഷകർ നന്നായി സ്വീകരിച്ചു. അവർ 1996-ൽ ടെമ്പിൾ പ്രൊഡക്ഷൻസ് എന്ന സ്വന്തം നിർമ്മാണ കമ്പനി ആരംഭിച്ചു. ഫിലാഡൽഫിയയിൽ നടന്ന ബ്ലാക്ക്‌സ്റ്റാർ ഫിലിം ഫെസ്റ്റിവലിൽ മികച്ച പരീക്ഷണ ചിത്രത്തിനുള്ള പ്രേക്ഷക അവാർഡ് നേടിയ എ ഹോട്ടൽ കോൾഡ് മെമ്മറി എന്ന നിശബ്ദ സിനിമ അവർ 2017-ൽ നിർമ്മിച്ചു.
സ്റ്റുഡിയോ 1998-ൽ അതിന്റെ ഫിസ്റ്റ് സെറ്റ് ഡിജിറ്റൽ ഉപകരണങ്ങളുമായി സ്ഥാപിതമായി. വ്യവസായം അൺസ്റ്റിക്ക് ഉപകരണങ്ങളിൽ നിന്ന് ക്രമേണ മാറ്റം വരുത്തിയതിനാൽ അങ്ങനെ ചെയ്ത ആദ്യത്തെ കമ്പനികളിലൊന്നാണ് ഇത്. 1998-ൽ അവർ ഡിജിറ്റൽ ഉപകരണങ്ങൾ വാങ്ങുകയും ലാഗോസിലെ ഡോൾഫിൻ എസ്റ്റേറ്റിൽ പത്ത് ജീവനക്കാരുമായി ഒരു ഓഫീസ് തുറക്കുകയും ചെയ്തു.
ടെമ്പിളിന്റെ ആദ്യത്തെ പ്രധാന ഉപഭോക്താവ് ദി ഒബാസാൻജോ ഫോർ പ്രസിഡണ്ട് കാമ്പെയ്‌നായിരുന്നു. ഇതിനായി കമ്പനി ജിംഗിൾസും പരസ്യങ്ങളും നിർമ്മിച്ചു. വ്യവസായത്തിനുള്ള സാങ്കേതിക പിന്തുണ ഉൾപ്പെടെയുള്ള മറ്റ് പ്രധാന കോർപ്പറേറ്റ് ക്ലയന്റുകൾ കമ്പനിയെ മികച്ച വിജയത്തിലേക്ക് നയിച്ചു.
അഭിഭാഷകവൃത്തി
ടെമ്പിൾ മീഡിയ അഡ്വക്കസി ആൻഡ് ഇൻഫർമേഷൻ ഫൗണ്ടേഷന്റെ (ടെംപിയോ ഫൗണ്ടേഷൻ ഐ) സ്ഥാപകയെന്ന നിലയിൽ, സ്ത്രീകളുടെ വിദ്യാഭ്യാസവും സ്ത്രീകളുടെ ആരോഗ്യ സംരക്ഷണവും ഉയർത്തിക്കാട്ടുന്നതിൽ അവർ ശ്രദ്ധ കേന്ദ്രീകരിച്ചു. സർക്കാരിതര ഓർഗനൈസേഷനുകളുമായി ചേർന്ന് ഫൗണ്ടേഷൻ അവരുടെ വിഷ്വൽ മെസേജിംഗിൽ പ്രവർത്തിക്കുന്നു. അത് കുറഞ്ഞ തോതിൽ പ്രത്യേകാനുകൂല്യങ്ങൾ അനുഭവിക്കുന്നവരെ പഠിപ്പിക്കാൻ സഹായിക്കുന്നു. മാതൃ ആരോഗ്യത്തെയും ലൈംഗികാതിക്രമത്തെയും കേന്ദ്രീകരിച്ചുള്ള ഡോക്യുമെന്ററികളിലും അഭിഭാഷക വീഡിയോകളിലും അവർ പ്രവർത്തിച്ചിട്ടുണ്ട്
വിദ്യാഭ്യാസത്തിനായുള്ള അഭിഭാഷകയെന്ന നിലയിൽ, വിദ്യാർത്ഥികളെ ശാക്തീകരിക്കുന്ന ഒരു സുസ്ഥിര വിദ്യാഭ്യാസ സമ്പ്രദായം സൃഷ്ടിക്കുന്നതിനായി നൈജീരിയയിലുടനീളം സ്കൂളുകൾ സ്ഥാപിച്ച ഓൻഡോ ഫൗണ്ടേഷന്റെ ഉപദേശക സമിതിയിൽ ബോയോ ഉണ്ടായിരുന്നു.
അവർ ലാഗോസ് പ്രിപ്പറേറ്ററി ആൻഡ് സെക്കൻഡറി സ്കൂൾ ഇക്കോയിയുടെ സ്ഥാപക-സംവിധായകയാണ്. അവർ ഉൾപ്പെട്ടിരിക്കുന്ന സ്കൂളുകളിൽ നൈജീരിയയുടെ ചരിത്രം പഠിപ്പിക്കാൻ അവർ താൽപ്പര്യപ്പെടുന്നു.
സ്വകാര്യ ജീവിതം
ഒആൻഡോ പിഎൽസിയിലെ ഡെപ്യൂട്ടി ഗ്രൂപ്പ് ചീഫ് എക്‌സിക്യൂട്ടീവ് ഓഫീസറായ ഒമാമോഫെ ബോയോയെ 1992 ൽ ഇഗോ വിവാഹം കഴിച്ചു. അവർക്ക് മൂന്ന് കുട്ടികളുണ്ട്.
അവലംബം
വർഗ്ഗം:1968-ൽ ജനിച്ചവർ വർഗ്ഗം:നൈജീരിയൻ ചലച്ചിത്രനടികൾ
കാറ്റോപ്സിലിയ
പിറിഡേ കുടുംബത്തിലെ ചിത്രശലഭങ്ങളുടെ ഒരു ജനുസ്സാണ് തകരമുത്തി എന്നറിയപ്പെടുന്ന  കാറ്റോപ്സിലിയ. ഇതിനെ സാധാരണയായി എമിഗ്രന്റ്സ് എന്ന് വിളിക്കുന്നു.
സ്പീഷീസ്
അക്ഷരമാലാക്രമത്തിൽ:
പുറംകണ്ണികൾ
വർഗ്ഗം:പീത-ശ്വേത ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
രൺഥംഭോർ കോട്ട
രാജസ്ഥാനിലെ സവായ് മധേപൂർ ജില്ലയിലെ രൺഥംഭോർ ദേശീയോദ്യാനത്തിനകത്ത് സ്ഥിതിചെയ്യുന്ന ഒരു കോട്ടയാണ് രൺഥംഭോർ കോട്ട ( (Hindi:रणथम्भोर). ഇന്ത്യ സ്വതന്ത്രമാവുന്നത് വരെ ജയ്പൂർ മഹാരാജാക്കൻമാരുടെ നായാട്ടുകേന്ദ്രമായിരുന്നു രൺഥംഭോർ പാർക്ക് (രൺഥംഭോർ ദേശീയോദ്യാനം). രാജസ്ഥാനിലെ മുഖ്യ ആകർഷണ കേന്ദ്രമായ ഈ കോട്ട നിരവധി ചരിത്രപരമായ സംഭവവികാസങ്ങളുടെ ശേഷിപ്പാണ്. ചൗഹാൻ രാജവംശത്തിലെ ഹമ്മിർ ദേവിന്റെ ധീരോദാത്തമായ ചരിത്രവും മഹത്വത്തിലുമാണ് ഈ കോട്ട അറിയപ്പെടുന്നത്. 2013ൽ കമ്പോഡിയയുടെ തലസ്ഥാനമായ നോം പെന്നിൽ നടന്ന യുനെസ്‌കോയുടെ ലോക പൈതൃക കമ്മിറ്റിയുടെ 37ആം സമ്മേളനത്തിൽ രാജസ്ഥാനിലെ മറ്റു അഞ്ചു മല കോട്ടകൾക്കൊപ്പമാണ് രൺഥംഭോർ കോട്ടയും ലോക പൈതൃക സ്ഥലമായി പ്രഖ്യാപിക്കച്ചത്.
പുരാതന ചരിത്രം
ആദ്യ കാലത്ത് രണസ്തംഭ (രണസ്തംഭപുര) എന്നായിരുന്നു ഇതിന്റെ പേര്. 12ആം നൂറ്റാണ്ടിൽ ചൗഹാൻ രാജവംശത്തിലെ പൃഥിരാജ് ഒന്നാമന്റെ ഭരണകാലത്ത് ജൈനമതവുമായി ബന്ധപ്പെട്ടതായിരുന്നു ഈ കോട്ട.12ആം നൂറ്റാണ്ടിൽ ജിവിച്ചിരുന്ന സിദ്ധസെനാസുരി ജൈന മത പണ്ഡിതൻ ഈ സ്ഥലം ജൈനൻമാരുട വിശുദ്ധ തീർത്ഥ പട്ടികയിൽ ഉൾപ്പെടുത്തിയിട്ടുണ്ട്. മുഗൾ കാലഘട്ടത്തിൽ കോട്ടക്കുള്ളിൽ മല്ലിനാഥ ക്ഷേത്രം നിർമിച്ചു. 944ൽ നാഗിൽ ജാട്ടുകളാണ് രൺഥംഭോർ കോട്ട നിർമ്മിച്ചത്. 700 അടി ചുറ്റളവിൽ പരന്ന പ്രതലത്തിൽ തന്ത്രപരമായ സ്ഥാനത്താണ് നാഗിലുകൾ കോട്ട നിർമ്മിച്ചത്. നാഗവംശി (നാഗവംശം അഥവാ സർപ്പജാതി) പരമ്പരയിൽ പെട്ടയാളുകളാണ് നാഗിലുകൾ. രാജ സജ്‌രാജ് വീർ സിങ് നാഗിൽ (എ.ഡി 880ൽ ജനനം,935ൽ മരണം) ആയിരുന്നു ഈ കോട്ടയുടെ ആദ്യ ഭരണാധികാരി. നാഗിൽ വംശത്തിലെ ഏറ്റവും പ്രധാനപ്പെട്ട ഭരണാധികാരിയും ഇദ്ദേഹമായിരുന്നു. തന്റെ രാജ്യം സംരക്ഷിക്കുന്നതിനായി 20,000ആയിരം ഭടൻമാരും 10,000 കുതിരപ്പടയും ഉൾപ്പെട്ട ചെറിയ ഒരു സൈന്യവും ഇദ്ദേഹത്തിനുണ്ടായിരുന്നു. കോട്ടയുടെയും തന്റെ സാമ്രാജ്യത്തിന്റേയും പ്രതിരോധത്തിനായി ഈ പ്രദേശത്ത് അനുയോജ്യമായ അടിസ്ഥാന സൗകര്യങ്ങൾ അദ്ദേഹം ഒരുക്കിയിരുന്നു. ബി.സി മൂന്നാം നൂറ്റാണ്ടിൽ മൗര്യ രാജാവായിരുന്ന അശോകന്റെ ഭരണ കാലയളവിൽ ഇവിടെ ബുദ്ധന്റെ ഭർഹൂത് സതൂപം സ്ഥാപിച്ചു. അശോകന്റെ കാലയളവിൽ നാഗിൽ ഗോത്രങ്ങൾ ബുദ്ധമതം സ്വീകരിച്ചു. 1192ൽ മുഹമ്മദ് ഗോറി, രാജ്‌പുത് വംശത്തിലെ രാജാവായിരുന്നു പൃഥ്വിരാജ് ചൗഹാൻ പരാജയപ്പെടുത്തിയതോടെ പൃഥിരാജിന്റെ മകനായ ഗോവിന്ദ രാജയുടെ നേതൃത്വത്തിലായി. ഡൽഹി സുൽത്താനായിരുന്ന ഇൽതുമിഷ് 1226ൽ രൺഥംഭോർ പിടിച്ചടക്ക്. പിന്നീട്, 1236 ഇൽത്തുമിഷിന്റെ മരണ ശേഷം ചൗഹാൻ രാജവംശം ഇത് തിരിച്ചുപിടിച്ചു.
ആധുനിക ചരിത്രം
മേവാർ ഭരണാധികാരികളായിരുന്ന റാണ ഹാമിർ സിങ് (1326-1364),റാണ കുംഭ (1433-1468) എന്നിവരുടെ ഭരണകാലത്ത് കോട്ട ആക്രമിക്കപ്പെടുകയും പിടിച്ചെടുക്കയും ചെയ്തു. റാണ കുംഭന്റെ പിൻഗാമിയായിരുന്ന റാണ ഉദയ് സിങ് (1468-1473) കോട്ട രാജസ്ഥാനിലെ ബുന്ദി, കോട്ട പ്രദേശങ്ങൾ ഭരിച്ചിരുന്ന ചൗഹാൻ സമുദായത്തിലെ രജ്പുത്ത് ഭരണാധികാരികളായ ഹഡാകൾക്ക് കൈമാറി. 1532 മുതൽ 1535 വരെ ഗുജറാത്തിലെ സുൽത്താനായിരുന്ന ബഹദുർ ഷായുടെ നിയന്ത്രണത്തിലായിരുന്ന രൺഥംഭൂർ കോട്ട. 1569ൽ മുഗൾ ചക്രവർത്തി അക്ബർ കോട്ട പിടിച്ചെടുത്തു. 17ആം നൂറ്റാണ്ടിൽ ജയ്പൂർ മഹാരാജാക്കളായിരുന്ന കുശ്‌വാഹ രാജവംശത്തിന്റെ കൈകളിലെത്തി. 1949ൽ ജയ്പൂർ ഇന്ത്യയുടെ ഭാഗമായി. 1950ൽ രാജസ്ഥാൻ സംസ്ഥാനത്തിന്റെ ഭാഗമായി.
ക്ഷേത്രങ്ങൾ
12, 13 നൂറ്റാണ്ടുകളിൽ നിർമ്മിച്ചതെന്ന് കരുതപ്പെടുന്ന മൂന്ന് ഹൈന്ദവ ക്ഷേത്രങ്ങൾ കോട്ടക്കുള്ളിൽ സ്ഥിതിചെയ്യുന്നുണ്ട്. രാജസ്ഥാനിലെ ചുവന്ന കരൗലി കല്ലിൽ നിർമ്മിച്ച ഗണേഷ, ശിവ, രാംലാലാജി ക്ഷേത്രങ്ങളാണ് ഇവ. ജൈനമതത്തിലെ അഞ്ചാമത്തെ തീർത്ഥങ്കരനായ സുമതിനാഥൻന്റെ പേരിലും മൂന്നാമത്തെ ജൈന തീർഥങ്കരനായ സംഭവനാഥ്ന്റെ പേരിലുമുള്ള രണ്ടു ജൈന ക്ഷേത്രങ്ങളും കോട്ടക്കുള്ളിൽ സ്ഥിതിചെയ്യുന്നുണ്ട്.
അവലംബം
വർഗ്ഗം:രാജസ്ഥാനിലെ കോട്ടകൾ
ബീച്ച് മരം
ഇലപൊഴിയും വൃക്ഷങ്ങളുടെ കൂട്ടത്തിലുള്ള ഒരു ജനുസാണ് ബീച്ച് (Beech). യൂറോപ്പ്, ഏഷ്യ, വടക്കേ അമേരിക്ക എന്നിവിടങ്ങളിലെ സമശീതോഷ്ണമേഖലകളിൽ കാണപ്പെടുന്നു.
കടലാസിൻ്റെ വികാസത്തിനുമുമ്പ് എഴുതാനായി ബീച്ച് മരത്തിൻ്റെ പലകകൾ യൂറോപ്പിൽ ഉപയോഗിക്കപ്പെട്ടിരുന്നു. ഇംഗ്ലീഷിലെ ബൂക്ക് (Book) എന്ന വാക്ക് ഈ മരത്തിൻ്റെ പേരിൽ നിന്ന് ഉടലെടുത്തതാണ്. പുരാതന ഇംഗ്ലീഷിലെ ബോക്ക് (bōc), പുരാതന നോഴ്സിലെ bók എന്നീ വാക്കുകൾക്ക് പ്രാഥമികമായി ബീച്ച് മരം എന്ന അർത്ഥത്തോടൊപ്പം പുസ്തകം എന്ന അർത്ഥവുമുണ്ട്. ആധുനിക ജർമൻ ഭാഷയിൽ Buch എന്നത് പുസ്തകവും Buche എന്നത് ബീച്ച് മരവുമാണ്. ആധുനിക ഡച്ചിൽ ഇത് യഥാക്രമം boek, beuk എന്നിങ്ങനെയാണ്. സ്വീഡിഷിൽ രണ്ടും bok എന്ന പദം കൊണ്ട് സൂചിപ്പിക്കു. റഷ്യനിൽ бук (ബൂക്ക്) എന്നതിന് ബീച്ച് മരം എന്നും,  буква (ബൂക്ക്വാ) എന്നതിന് അക്ഷരം എന്നുമാണ് അർത്ഥം.
ക്ലാരാ ബോവ്
ക്ലാരാ ഗോർഡൻ ബോവ് (ജീവിതകാലം: ജൂലൈ 29, 1905 - സെപ്റ്റംബർ 27 1965) 1920 കളിൽ നിശ്ശബ്ദ സിനിമകളിലൂടെ പ്രശസ്തയായ ഒരു അമേരിക്കൻ നടിയായിരുന്നു. 1927 ന് ശേഷം അവർ ശബ്ദസിനിമകളിലേയ്ക്കു വിജയകരമായി അവർ ചുവടുമാറ്റം നടത്തി. ഇറ്റ് എന്ന ചിത്രത്തിലെ ഒരു പൊട്ടിത്തെറിച്ച സെയിത്സ് ഗേളിന്റെ വേഷത്തിൽ പ്രത്യക്ഷപ്പെട്ടതോടെ അവർ ആഗോള പ്രശസ്തിയാവുകയും "ദ ഇറ്റ് ഗേൾ" എന്ന വിളിപ്പേരു നേടുകയും ചെയ്തു.
അവലംബം
വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:1905-ൽ ജനിച്ചവർ വർഗ്ഗം:1965-ൽ മരിച്ചവർ
സോമദത്തൻ
കുരുവംശത്തിലെ പ്രശസ്തനായ ഒരു രാജാവാണ് സോമദത്തൻ. ഇദ്ദേഹം പ്രതീപ രാജാവിന്റെ പൗത്രനും, ബാൽഹീകന്റെ പുത്രനുമാണ്. ഇദ്ദേഹത്തിനു ഭൂരി, ഭൂരിശ്രവസ്സു, ശലൻ എന്നീ പുത്രന്മാരുണ്ടായി. ഇദ്ദേഹത്തിനു ശിനിയെന്ന രാജാവിനോട് പകയുണ്ടാവുകയും, ശിനിയുടെ പുത്രനെ തോല്പ്പിക്കത്തക്ക പുത്രനുണ്ടാകാൻ ശിവനിൽ നിന്നും വരം വാങ്ങുകയും ചെയ്തു. അതനുസരിച്ചാണ് ഭൂരിശ്രവസ്സു ജനിച്ചത്‌. ഭൂരിശ്രവസ്സു ഭാരതയുദ്ധത്തിൽ ശിനിപുത്രനായ സാത്യകിയെ പരാജിതനാക്കി തറയിലിട്ടു ചവിട്ടി. തുടർന്ന് ഭൂരിശ്രവസ്സിനെ അര്ജുനൻ വലതുകരം അരിയുകയും, അതിൽ പ്രതിഷേധിച്ചു ഭൂരിശ്രവസ്സു നിരാഹാരവൃതം അനുഷ്ട്ടിച്ചു നിലത്തിരിക്കുകയും ചെയ്തു. തുടർന്ന് മയക്കത്തിൽ നിന്നും ഉണര്ന്നെണീറ്റ സാത്യകി ഭൂരിശ്രവസ്സിനെ കൊന്നു. തുടർന്ന് നടന്ന യുദ്ധത്തിൽ സാത്യകി സോമദത്തനെയും കൊന്നു.
അവലംബ
വർഗ്ഗം:മഹാഭാരതത്തിലെ കഥാപാത്രങ്ങൾ
ജോവാന മഡുക
ഒരു നൈജീരിയൻ എഞ്ചിനീയറാണ് ജോവാന മഡുക (ജനനം: മെയ് 6, 1941). 1974-ൽ നൈജീരിയയിലെ കൗൺസിൽ ഫോർ റെഗുലേഷൻ ഓഫ് എഞ്ചിനീയറിംഗിന്റെ (COREN) ആദ്യത്തെ വനിതാ ഫെലോ ആയി. ഇൻസ്റ്റിറ്റ്യൂഷൻ ഓഫ് ഇലക്ട്രിക്കൽ എഞ്ചിനീയേഴ്സ്, നൈജീരിയൻ സൊസൈറ്റി ഓഫ് എഞ്ചിനീയേഴ്സ്, നൈജീരിയൻ അക്കാദമി ഓഫ് എഞ്ചിനീയറിംഗ് എന്നിവയിൽ അംഗമാണ്. 1987-ൽ നൈജീരിയൻ ഇൻസ്റ്റിറ്റ്യൂട്ട് ഓഫ് സയൻസ് ടെക്നോളജിയുടെയും 1988-ൽ യാബ കോളേജ് ഓഫ് ടെക്നോളജിയുടെയും ഓണററി ഫെലോ ആയി. 2008-ൽ ഓർഡർ ഓഫ് ദി ഫെഡറൽ റിപ്പബ്ലിക്കിൽ അംഗമായി. അവർ ആദ്യത്തെ വനിതാ COREN പ്രസിഡന്റാണ്.
ആദ്യകാല ജീവിതവും വിദ്യാഭ്യാസവും
1941 മെയ് 6 ന് ഒസുൻ സ്റ്റേറ്റിലെ ഇലേഷയിലാണ് മഡുക ജനിച്ചത്. മിസ്റ്റർ ഡാനിയേൽ ദാദയുടെയും ഒലഫുൻമിലായോ ലയിങ്കയുടെയും ആദ്യ കുട്ടിയാണ്. പ്രൈമറി സ്കൂൾ പഠനത്തിനായി അവർ ഒറ്റാപെറ്റ് മെത്തഡിസ്റ്റ് സ്കൂളിൽ ചേർന്നു. മെത്തഡിസ്റ്റ് ഗേൾസ് സ്കൂളിൽ ചേർന്ന അവർ 1955-ൽ ക്വീൻസ് സ്കൂളിൽ ചേർന്നു. 1965-ൽ യൂണിവേഴ്സിറ്റി ഓഫ് ഇഫെയിൽ നിന്ന് അപ്ലൈഡ് ഫിസിക്സിൽ ബിഎസ്‌സി നേടി. 1969-ൽ ഡബ്ലിനിലെ ട്രിനിറ്റി കോളേജിൽ നിന്ന് എഞ്ചിനീയറിംഗിൽ എംഎസ്‌സി നേടി. 1966 ൽ മഡുക ഇൻസ്റ്റിറ്റ്യൂഷൻ ഓഫ് ഇലക്ട്രിക്കൽ എഞ്ചിനീയേഴ്സ് ബിരുദ പരീക്ഷ പാസായി.
കരിയർ
1965-ൽ ഇബാദാനിൽ വെസ്റ്റേൺ നൈജീരിയ ടെലിവിഷന്റെ (ഡബ്ല്യുഎൻ‌ടിവി) ബിരുദ അസിസ്റ്റന്റ് എഞ്ചിനീയറായി മഡുക ജോലി ചെയ്തു. 1965 മുതൽ 1966 വരെ ഇബാദാനിലെ വെസ്റ്റേൺ നൈജീരിയ ബ്രോഡ്കാസ്റ്റിംഗ് കോർപ്പറേഷന്റെ എഞ്ചിനീയറിംഗ് വിഭാഗത്തിൽ ബിരുദ പരിശീലകയായിരുന്നു. 1966 മുതൽ 1970 വരെ ഇഫെ സർവകലാശാലയിൽ അപ്ലൈഡ് ഫിസിക്‌സ് വിഭാഗത്തിൽ ലക്ചററായിരുന്നു. കൺസൾട്ടിംഗ് എഞ്ചിനീയർമാർക്കുള്ള സ്ഥാപനമായ ലെക്കോം അസോസിയേറ്റ്‌സിൽ 1970-ൽ ചേർന്ന അവർ 1975-ൽ അവിടെ പ്രധാന പങ്കാളിയായി.
1993-ൽ ഫ്രണ്ട്സ് ഓഫ് എൻവയോൺമെന്റിന്റെ സ്ഥാപകനായി മഡുക മാറി, ഇത് പുനരുപയോഗ ഊർജ്ജം മെച്ചപ്പെടുത്തുന്നതിനും മാലിന്യങ്ങൾ കൈകാര്യം ചെയ്യുന്നതിനും സ്ത്രീകളെ ശാക്തീകരിക്കുന്നതിനും ശ്രമിക്കുന്നു. അസോസിയേഷൻ ഓഫ് പ്രൊഫഷണൽ വുമൺ എഞ്ചിനീയേഴ്സ് ഓഫ് നൈജീരിയ യും (APWEN) സ്ഥാപിച്ചു.
ഊർജ്ജമേഖലയിലെ മെച്ചപ്പെടുത്തലുകൾ ഉറപ്പുവരുത്തുന്നതിനും പങ്കാളികളുടെ താൽപ്പര്യങ്ങൾ സംരക്ഷിക്കുന്നതിനുമായി ലാഗോസ് ചേംബർ ഓഫ് കൊമേഴ്‌സ് ആൻഡ് ഇൻഡസ്ട്രി 2014-ൽ സ്ഥാപിച്ച പവർ സെക്ടർ ഗ്രൂപ്പിന്റെ ചെയർപേഴ്‌സണായി മഡുകയെ നിയമിച്ചു.
2016 ജൂൺ 23 ന് നൈജീരിയൻ അക്കാദമി ഓഫ് എഞ്ചിനീയറിംഗിന്റെ ഒമ്പതാമത്തെ പ്രസിഡന്റും ആദ്യത്തെ വനിതാ പ്രസിഡന്റുമായി.
അവർ ഇജേഷ സൊസൈറ്റിയുടെ ഇപ്പോഴത്തെ പ്രസിഡന്റാണ്.
അവലംബം
വർഗ്ഗം:1941-ൽ ജനിച്ചവർ
ജങ്കാർ ഇതിഹാസം
മംഗോളിയരുടെ ഒരു പരമ്പരാഗത വാമൊഴി ഇതിഹാസ കാവ്യമാണ് (തുലി) ജങ്കാർ ഇതിഹാസം (കൽമിക്: Җаңһр, റോമനൈസ്ഡ്: Cañhr, [d͡ʒɑŋɣər]). കൽമിക്കിന്റെ യഥാർത്ഥ പേര് ഒറാറ്റ്സ് എന്നാണ്. ഇത് കൽമിക്കുകളുടെ പ്രത്യേകതയാണെന്ന് പണ്ടേ കരുതിയിരുന്നു, എന്നാൽ ഇപ്പോൾ മംഗോളിയ, ചൈന, റഷ്യ എന്നിവിടങ്ങളിലെ ഒറാറ്റുകൾക്കിടയിൽ ഇത് വ്യാപകമായി പറയപ്പെടുന്നു. ജങ്കാർച്ചി എന്ന ഗായകരാണ് ഈ കഥ ചൊല്ലുന്നത്. ജങ്കാറിന് ഏകദേശം 25 അല്ലെങ്കിൽ 26 അധ്യായങ്ങളുണ്ട്. എന്നിരുന്നാലും ചില പതിപ്പുകൾക്ക് 100-ലധികം അധ്യായങ്ങൾ ഉണ്ടായിരിക്കാം.
അധ്യായം 1: ജങ്കാറിന്റെ പൂർവ്വികരും ജനനവും
ദയയും സത്യസന്ധനുമായി വിശേഷിപ്പിക്കപ്പെടുന്ന ജങ്കാറിന്റെ മുത്തച്ഛൻ താഹിൽ സുൽ ഖാന്റെ കഥ വിവരിച്ചുകൊണ്ടാണ് ഇതിഹാസം ആരംഭിക്കുന്നത്. തഹിൽ സുൽ ഖാൻ തന്റെ ആളുകളെ ബോംബ എന്ന ദേശത്തേക്ക് നയിക്കുന്നു. അവിടെ അവർക്ക് കഷ്ടപ്പാടും മരണവുമില്ലാത്ത ഒരു സ്ഥലം സൃഷ്ടിക്കുമെന്ന് അദ്ദേഹം പ്രതീക്ഷിച്ചു. അദ്ദേഹത്തിന്റെ ഗോത്രം ബോംബയിൽ സ്ഥിരതാമസമാക്കുകയും 10 വർഷത്തെ പോരാട്ടത്തിന് ശേഷം അവിടെ ഒരു പറുദീസ പണിയാൻ അവർക്ക് കഴിയുന്നു. എന്നിരുന്നാലും, ഒരു ദിവസം താഹിൽ സുൽ ഖാൻ തന്റെ കുതിരക്കൂട്ടത്തെ പരിശോധിക്കാൻ പോകുകയും ഒരു ഹിമപാതം ആഘാതിക്കുകയും അവനെ ഒരു താഴ്‌വരയിൽ അഭയം പ്രാപിക്കാൻ നിർബന്ധിതനാകുകയും ചെയ്യുന്നു. ദിവസങ്ങൾക്കുശേഷം മഞ്ഞുവീഴ്ച കുറഞ്ഞപ്പോൾ അവൻ പോകാൻ ശ്രമിച്ചെങ്കിലും ഒരു ഹിമപാതത്താൽ അടക്കം ചെയ്യപ്പെട്ടു.
അദ്ദേഹത്തിന്റെ മകൻ തങ്‌സാഗ് ബുംവ ഖാൻ ആയി. ദയയും വിവേകവും ഉള്ളവനായി അറിയപ്പെടുന്നു. അവൻ തന്റെ പിതാവ് ചെയ്‌തത് ചെയ്യാൻ ശ്രമിക്കുന്നു. പക്ഷേ ഗോത്രത്തിന്റെ പകുതി കന്നുകാലികളെ കൊല്ലുന്ന മോശം കാലാവസ്ഥ വർഷങ്ങളോളം തടസ്സപ്പെടുത്തി. ഒടുവിൽ തങ്‌സാഗ് ബുംവ ഖാൻ അമിത ജോലി മൂലം മരിക്കുന്നു. അവന്റെ 12 വയസ്സുള്ള മകൻ ഉജുങ് അൽദാർ ഖാൻ ആയി. ജങ്കാറിന്റെ പിതാവാണ് ഉജുങ് അൽദാർ.
ജങ്കാറിന്റെ അച്ഛൻ
ഒരു ദിവസം ഉജൂങ് അൽദാർ മറ്റ് ചില യുവാക്കൾക്കൊപ്പം ഇരുമ്പ്-ചാരനിറത്തിലുള്ള കുതിരയുടെ സമ്മാനത്തിനായുള്ള ഒരു കുതിരപ്പന്തയത്തിൽ പങ്കെടുക്കുകയായിരുന്നു. എന്നിരുന്നാലും, അവൻ ഒരു കുന്നിന് മുകളിലൂടെ സഞ്ചരിക്കുമ്പോൾ, ഒരു തടാകത്തിൽ ഒരു ജോടി ഹംസങ്ങൾ പ്രണയിക്കുന്നത് കാണാൻ അവൻ നിന്നു. അവരുടെ സ്നേഹത്തിൽ ആകൃഷ്ടനായി. അവ പറന്നു പോകുന്നതുവരെ അവൻ അവരെ നോക്കി. പിന്നീട് ഏകാന്തതയും ദുഃഖവും അനുഭവപ്പെട്ടു. അദ്ദേഹത്തിന്റെ ഉപദേഷ്ടാവായ മാസ്റ്റർ കോയിറോം, അയാൾക്ക് ഒരു ഭാര്യയെ എടുക്കാൻ നിർദ്ദേശിച്ചു. തെക്ക് ദോർജ് ഖാൻ ഗോത്രത്തിലെ ഉർമ എന്ന 16 വയസ്സുകാരിയെ പരാമർശിച്ചു. ഉജംഗ് അൽദാർ ഈ സാധ്യതയിൽ സന്തുഷ്ടനായിരുന്നു. അതിനാൽ കോയിറോം മത്സരം ക്രമീകരിക്കാൻ ഡോർജ് ഖാന്റെ അടുത്തേക്ക് പോയി. ദോർജ് ഖാൻ സമ്മതനായിരുന്നു. അതിനാൽ ഉജംഗ് അൽദാർ ഖാൻ തെക്കോട്ട് പോയി വിവാഹം കഴിക്കുകയും വിവാഹ നിശ്ചയ സമ്മാനങ്ങൾ അവനോടൊപ്പം കൊണ്ടുവരികയും ചെയ്തു. ദോർജ് ഖാനൊപ്പം 75 കപ്പ് മദ്യവും 75 കപ്പ് പുളിപ്പിച്ച പാലും കുടിച്ച ശേഷം, ഉജംഗ് അൽദാർ ഖാൻ പാർട്ടി വിട്ട് തന്റെ വധു ഉർമ ഉണ്ടായിരുന്ന കൂടാരത്തിലേക്ക് പോയി. ആചാരമനുസരിച്ച്, ഊർമയുടെ കുടുംബത്തിലെ മറ്റ് അംഗങ്ങൾ അവനെ കളിയായി തടയാൻ ശ്രമിച്ചു. അയാൾക്ക് വധുവിന്റെ മുറ്റത്തേക്കുള്ള വഴിയിൽ നിർബന്ധിക്കുകയും തർക്കിക്കുകയും അനുനയിപ്പിക്കുകയും ചെയ്തു. അവസാനം അയാൾ ഭേദിച്ച് അകത്ത് കയറി ഭാര്യയെ കൂട്ടിക്കൊണ്ടുപോയി. അവൻ അവളെ തന്റെ വലിയ ചുവന്ന സ്റ്റാലിയൻ, അരഞ്ജഗനിൽ കയറ്റി അവർ വധുവിന്റെ മുറ്റത്തേക്ക് കുതിച്ചു. പിന്നീട് അവർ ഒരുമിച്ച് ബോംബയിലേക്ക് മടങ്ങി.
രണ്ട് വർഷത്തിന് ശേഷം, ദമ്പതികൾക്ക് ഒരു കുട്ടിയെ ജനിപ്പിക്കാൻ കഴിയില്ലെന്ന് വ്യക്തമായി. പലതരത്തിലുള്ള ഔഷധങ്ങൾ പരീക്ഷിച്ചെങ്കിലും ഫലമുണ്ടായില്ല. അവസാനം, 19 കുട്ടികളുള്ള ഒരു ഇടയനോട് സംസാരിക്കാൻ മാസ്റ്റർ കോയിറോം നിർദ്ദേശിച്ചു. അവർ ഇടയനെ അകത്തേക്ക് വിളിച്ചു. അവൻ തന്റെ രഹസ്യം വിശദീകരിച്ചു. കുതിരകൾ ഞരങ്ങാൻ തുടങ്ങിയപ്പോൾ അവനും ഭാര്യയും അവ ഇണചേരുന്നത് നോക്കിനിൽക്കും, തുടർന്ന് ഇണചേരാൻ പോകും. തന്ത്രം ഫലിച്ചാൽ ഇടയനു പ്രതിഫലം നൽകാമെന്ന് വാഗ്ദാനം ചെയ്ത ഉജംഗ് അൽദാർ ഖാൻ അത് പരീക്ഷിക്കാൻ സമ്മതിച്ചു.
അവർക്ക് ഒരു സ്റ്റാലിയനെയും ഇണയെയും കാണാൻ കഴിയുന്നവിധത്തിൽ ദമ്പതികൾ രഹസ്യമായി ഒരു വലിയ പാറയുടെ പിന്നിൽ ഒളിക്കുകയും ചെയ്തു. അതിനുശേഷം, അവർ തങ്ങളുടെ കൊട്ടാരത്തിലേക്ക് മടങ്ങി ഒരു കുട്ടിക്കായി ശ്രമിച്ചു. തന്ത്രം പ്രവർത്തിച്ചു. ഏതാനും മാസങ്ങൾക്കുശേഷം ഉർമ ഗർഭിണിയാണെന്ന് വ്യക്തമായി. ഉജംഗ് അൽദാർ ഖാൻ ഇടയൻ 100 പശുക്കളെ പ്രതിഫലമായി അയച്ചു. ഊർമ്മ 10 മാസം ഗർഭിണിയായിരുന്നു, പക്ഷേ പ്രസവിക്കാൻ കഴിഞ്ഞില്ല. ഒടുവിൽ അവൾ പ്രസവിച്ചപ്പോൾ അത് ഒരു വിചിത്രമായ ചുവന്ന പിണ്ഡമായിരുന്നു. ഉജംഗ് അൽദാർ ഒരു ദാസനോട് അത് എറിയാൻ ആജ്ഞാപിച്ചു. എന്നാൽ ഉള്ളിൽ നിന്ന് ഒരു ശബ്ദം നിലവിളിച്ചു, "എനിക്ക് ശ്വാസം മുട്ടുന്നു! എന്നെ ഇവിടെ നിന്ന് പുറത്താക്കൂ!" അവർ വാളുകൊണ്ട് ചുവന്ന പിണ്ഡം തുറക്കാൻ ശ്രമിച്ചു. പക്ഷേ വാൾ കേവലം മുറിഞ്ഞു. മാസ്റ്റർ കോയിറോം വന്ന് ജേഡ് ചക്രവർത്തി നൽകിയ വാൾ ഉപയോഗിക്കാൻ ശുപാർശ ചെയ്തു. ഈ വാളുകൊണ്ട് ചുവന്ന പിണ്ഡം മുറിച്ച് ഉള്ളിലെ വലിയ ആൺകുഞ്ഞിനെ മോചിപ്പിക്കാൻ അവർക്ക് കഴിഞ്ഞു. കുഞ്ഞിന്റെ ചർമ്മത്തിൽ ശുഭകരമായ അടയാളങ്ങൾ ഉണ്ടായിരുന്നു. ചുവന്ന മറുകും അവന്റെ നിതംബത്തിൽ ഒരു ജന്മചിഹ്നവും. ശക്തനായിരുന്ന കുട്ടി അവന്റെ തുകൽ തുണികൾ ചവിട്ടി കഷണങ്ങളാക്കി. തൻറെ മകന് അസുഖം ബാധിച്ചതായി ഊർമ്മയെ ഭയപ്പെടുത്തി. കുട്ടിയെ മരിക്കാൻ അനുവദിക്കണമെന്ന് അവൾ ഉജുങ് അൽദാറിനോട് അപേക്ഷിച്ചു. പക്ഷേ അവൻ തന്റെ മകന്റെ ശക്തിയെ അഭിനന്ദിക്കുകയും നിരസിക്കുകയും ചെയ്തു. കുഞ്ഞിന്റെ ജനനം ഗോത്രക്കാർ ഒരുമിച്ച് ആഘോഷിച്ചു.
ബംബയുടെ അധിനിവേശം
ഉജൂങ് അൽദാർ തന്റെ പുതിയ മകനോട് വളരെയധികം ശ്രദ്ധാലുവായി, ഗോത്രത്തിന്റെ കാര്യങ്ങളിൽ, പ്രത്യേകിച്ച് പ്രതിരോധങ്ങളെ അവഗണിക്കാൻ തുടങ്ങി. ഗോൽജിംഗ് എന്ന് വിളിക്കപ്പെടുന്ന ഒരു മംഗസ് അല്ലെങ്കിൽ പിശാച് വളരെക്കാലമായി ബോംബയുടെ ശത്രുവായിരുന്നു. ഉജൂങ് അൽദാറിന്റെ ദൗർബല്യം കണ്ട് അദ്ദേഹം 10,000 യോദ്ധാക്കളുമായി കറുത്ത കുതിരപ്പുറത്ത് ആക്രമിക്കുകയും ബോംബെ എളുപ്പത്തിൽ പിടിച്ചെടുക്കുകയും ചെയ്തു. ഉജംഗ് അൽദാർ ഖാനും ഭാര്യയും മകനും അവരുടെ കൊട്ടാരത്തിൽ ഉപരോധിച്ചു. തന്റെ മകന്റെ ജീവൻ രക്ഷിക്കാൻ വേണ്ടി, ഉജുങ് അൽദാർ തന്റെ മകന്റെ വായിൽ വെള്ള ജേഡ് കഷണം വെച്ചു, അരഞ്ജഗൻ എന്ന കുതിരപ്പുറത്ത് കയറ്റി, കുട്ടിയെ സുരക്ഷിതമായി കൊണ്ടുപോകാൻ തന്റെ ദാസനായ മെൻബയാറിനെ അയച്ചു. തലമുറകളായി കൈമാറ്റം ചെയ്യപ്പെട്ട ആയുധമായ അരാം കുന്തവും അദ്ദേഹം സേവകന് നൽകി. പിന്നെ ഉജാങ് അൽദാർ അവനെയും ഭാര്യയെയും വെട്ടിവീഴ്ത്തുന്നതുവരെ ആക്രമണകാരികളോട് യുദ്ധം ചെയ്തു,
പുറംകണ്ണികൾ
വർഗ്ഗം:കാൽമിക് ഫോൿലോർ
കിങ്സ്ടൗൺ
ചരിത്രം
ഫ്രഞ്ച് കുടിയേറ്റക്കാർ 1722-ലാണ് ഈ നഗരം സ്ഥാപിച്ചത്.
അവലംബം
വർഗ്ഗം:വടക്കേ അമേരിക്കയിലെ തലസ്ഥാനങ്ങൾ
ക്ലച്ച്
എഞ്ചിനിൽ നിന്നും ചക്രങ്ങളിലേക്ക് അയക്കുന്ന ശക്തിയെ നിയന്ത്രിക്കുന്നതിനുള്ള ഒരു സം‌വിധാനമാണ്‌ ക്ലച്ച്(Clutch). എഞ്ചിനും ഗിയർബോക്സിനും ഇടയിലാണ് ക്ലച്ചിന്റെ സ്ഥാനം. എഞ്ചിന്റെ പല വേഗതയിലുള്ള കറക്കത്തെ, ആഘാതമോ കുലുക്കമോ കൂടാതെ ക്ലച്ച് ഗിയർബോക്സിലെത്തിയ്ക്കുന്നു.
ക്ലച്ചുമായി ബന്ധിപ്പിച്ചിട്ടുള്ള ക്ലച്ച് പെഡലിൽ കാലമർത്തുമ്പോൾ എഞ്ചിനും ചക്രങ്ങളുമായുള്ള ബന്ധം വേർപെടുന്നു. ക്ലച്ച് പെഡൽ പൂർ‌വസ്ഥിതിയിലാകുമ്പോൾ എഞ്ചിനും ചക്രങ്ങളുമായുള്ള ബന്ധം പുന:സ്ഥാപിക്കപ്പെടുകയും ചെയ്യുന്നു.സുഗമമായ ഗിയർമറ്റത്തിനുവേണ്ടി എൻജിനും ഗിയർ ബോക്സും തമ്മിലുള്ള ബന്ധം ആവിശ്യാനുസരണം വിചേദിപ്പിക്കുന്നതിനും ബന്ധിപ്പിക്കുന്നതിനും വേണ്ടിയാണ് വാഹനങ്ങളിൽ ക്ലച്ച് മെക്കാനിസം ഉപയോഗിക്കുന്നത്.കാർ പ്രവർത്തിപ്പിക്കാൻ തുടങ്ങുമ്പോഴും, ഗിയർ മാറ്റുന്നതിനും, നിറുത്തുന്നതിനുമൊക്കെ ക്ലച്ച് ഉപയോഗിക്കാം. ക്ലച്ച് ശരിയായി ഉപയോഗിക്കാൻ പഠിക്കുക എന്നതാണ്‌ വാഹനം ഓടിക്കുന്നതിലെ ഒരു പ്രധാനപാഠം.
അവലംബം
വർഗ്ഗം:യാന്ത്രികം വർഗ്ഗം:വാഹന ഭാഗങ്ങൾ
അംബരീഷ്
അംബരീഷ് എന്നു ചലച്ചിത്ര രംഗത്തു പൊതുവായി അറിയപ്പെടുന്ന  മാളവള്ളി ഹുഛെ ഗൌഡ അമർനാഥ് (ജീവിതകാലം : 29 മെയ് 1952 – 24 നവംബർ 2018), ഒരു ഇന്ത്യൻ ചലച്ചിത്ര താരവും സാമൂഹ്യ വ്യക്തിത്വവും സർവ്വോപരി കർണ്ണാടക സംസ്ഥാനത്തെ ഒരു രാഷ്ട്രീയ പ്രവർത്തകനുമായിരുന്നു. പുട്ടണ്ണ കനഗലിന്റെ ദേശീയ അവാർഡു ചിത്രമായ നാഗരഹാവുവിലൂടെ (1972) വെള്ളിത്തിരയിൽ അരങ്ങേറ്റം കുറിച്ച അദ്ദേഹം, കന്നഡ ചലച്ചിത്രങ്ങളിലെ അത്യന്തം വൈരുദ്ധ്യത്മകമായ സഹ കഥാപാത്രങ്ങളിലൂടെയാണ് പ്രേക്ഷകമനസ്സിൽ ചിരപ്രതിഷ്ഠ നേടിയത്. വാണിജ്യപരമായി വിജയംവരിച്ച നിരവധി ചിത്രങ്ങളിൽ ഒരു നിഷേധിയായ ചെറുപ്പക്കാരന്റെ പ്രതിച്ഛായ സൃഷ്ടിച്ച അദ്ദേഹം ഒരു ‘റിബൽ സ്റ്റാർ’ എന്ന മേൽവിലാസത്തിൽ അറിയപ്പെട്ടു. മാൻഡയഡ ഗണ്ഡു (ആംഗലേയം, മാൻ ഓഫ് മാണ്ഡ്യ) എന്ന അപരനാമം നേടിയ അദ്ദേഹം കർണ്ണാടകയിലെ സാമാന്യജനങ്ങൾക്കിടയിൽ ഒരു ആരാധ്യവിഗ്രഹ സ്ഥാനം നേടിയിരുന്നു.
ഇന്ത്യൻ നാഷണൽ കോൺഗ്രസിന്റെ പ്രതിനിധിയായി മാണ്ഡ്യ നിയോജകമണ്ഡലത്തിൽനിന്ന് നിയമസഭാ തെരഞ്ഞെടുപ്പിൽ  42,937 വോട്ടിന്റെ ഭൂരിപക്ഷത്തിൽ അദ്ദേഹം വിജയിച്ചിരുന്നു. മേയ് 2013 മുതൽ ജൂൺ 2016 വരെ മുഖ്യമന്ത്രി സിദ്ധരാമയ്യ യുടെ മന്ത്രിസഭയിൽ മന്ത്രിയായി സേവനമനുഷ്ടിച്ചിരുന്നു.
അഭിനയ ജീവിതത്തിൽ നിരവധി സംസ്ഥാന സർക്കാർ അവാർഡുകളും ഫിലിം ഫെയർ അവാർഡുകളും നേടിയതിനു പുറമേ, 2013 ൽ ധർവാദ് സർവ്വകലാശാല അവരുടെ 63 ആം വാർഷിക ബിരുദദാന പരിപാടിയിൽ  ഡോക്ടറേറ്റ് നൽകി അംബരീഷിനെ ആദരിച്ചിരുന്നു.
2018 നവംബർ 24 ന് ഹൃദയാഘാതത്തെത്തുടർന്ന് ബാംഗ്ലൂരിൽവച്ച് അംബരീഷ് അന്തരിച്ചു.
അവലംബം
വർഗ്ഗം:1952-ൽ ജനിച്ചവർ വർഗ്ഗം:2018-ൽ മരിച്ചവർ വർഗ്ഗം:കർണാടകയിൽ നിന്നുമുള്ള ഇന്ത്യൻ നാഷണൽ കോൺഗ്രസ് പ്രവർത്തകർ‎ വർഗ്ഗം:കേന്ദ്രസഹമന്ത്രിമാർ വർഗ്ഗം:ഇന്ത്യയിലെ അഭിനേതാക്കളായ രാഷ്ട്രീയക്കാർ വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ വർഗ്ഗം:പതിമൂന്നാം ലോക്‌സഭയിലെ അംഗങ്ങൾ വർഗ്ഗം:പതിനാലാം ലോക്‌സഭയിലെ അംഗങ്ങൾ വർഗ്ഗം:കർണാടകയിൽ നിന്നുള്ള ലോക്‌സഭാംഗങ്ങൾ
രാമബാണ ത്രാണ
ത്യാഗരാജസ്വാമികൾ സാവേരിരാഗത്തിൽ ചിട്ടപ്പെടുത്തിയ ഒരു കൃതിയാണ് രാമബാണ ത്രാണ
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:സാവേരി രാഗത്തിൽ ചിട്ടപ്പെടുത്തിയ കൃതികൾ
മസഗാവ് കോട്ട
ചരിത്രം
പതിനെട്ടാം നൂറ്റാണ്ട് വരെ മുംബൈയുടെ സ്ഥാനത്ത് പല ചെറു ദ്വീപുകളായിരുന്നു. ഇതിൽ മസഗാവ് ദ്വീപിന്റെ ഭാഗമായിരുന്നു ഈ കോട്ട. 1661-ൽ പോർച്ചുഗീസ് രാജാവിന്റെ പുത്രി ബ്രാഗൻസായിലെ കാതറീനിനെ ബ്രിട്ടണിലെ ചാൾസ് രണ്ടാമൻ രാജാവ് വിവാഹം ചെയ്തപ്പോൾ സ്ത്രീധനമായി ബോംബെയിലെ ഏഴ് ദ്വീപുകൾ പോർച്ചുഗീസുകാർ ബ്രിട്ടനു കൈമാറി. മുഗളന്മാരുമായി സന്ധിയിലായിരുന്ന ആഫ്രിക്കൻ വംശജരായ സിദ്ദികൾ പല തവണ മുംബൈ ആക്രമിച്ചു. അവരെ ചെറുക്കുവാനായി പണിത കോട്ടകളിലൊന്നാണ് ഈ കോട്ട. 1689 ൽ സിദ്ദി ജനറലായ യാദി സകത്തിന്റെ നേതൃത്വത്തിൽ 20,000 സൈനികരുടെ സൈന്യം മുംബൈ ആക്രമിച്ചു. അവർ ആദ്യം ശിവ്‌രി കോട്ടയും മസഗാവ് കോട്ടയും തുടർന്ന് മാഹിം പട്ടണവും കീഴടക്കി. 1689 ഏപ്രിലിൽ, സിദ്ധികൾ ബ്രിട്ടീഷുകാരെ ആക്രമിച്ച് തെക്ക് ഭാഗത്തേയ്ക്ക് ഒതുക്കി. ബ്രിട്ടീഷ് ഗവർണർ സർ ജോൺ ചൈൽഡ് മുഗൾ ഔറംഗസേബിനോട് സാകതിനെ നിയന്ത്രിക്കുവാൻ അഭ്യർത്ഥിച്ചു. 1690 ഫെബ്രുവരിയിൽ മുഗൾ ചക്രവർത്തി 1.5 ലക്ഷം രൂപ (150,000) (2008 ൽ ഒരു ബില്ല്യൺ ഡോളർ) സ്വീകരിച്ച് ജോൺ ചൈൽഡിനെ പുറത്താക്കാം എന്ന വ്യവസ്ഥയിൽ ആക്രമണം അവസാനിപ്പിച്ചു. ഈ ധാരണയിൽ കുപിതനായ സാകത് മസഗാവ് കോട്ടയെ നശിപ്പിച്ച ശേഷം 1690 ജൂൺ 8 ന് തന്റെ സൈന്യത്തെ പിൻവലിച്ചു.
1884-ൽ ബ്രിട്ടീഷുകാർ ഭണ്ഡാർവാഡ കുന്നിനെ ഒരു പ്രധാന ജലസംഭരണമായി വികസിപ്പിച്ചു. ഇത് ദക്ഷിണ മുംബൈ, സെൻട്രൽ മുംബൈ എന്നിവിടങ്ങളിലേക്ക് വെള്ളം നൽകുന്നു. ഇന്ന് ജോസഫ് ബാപ്റ്റിസ്റ്റ ഗാർഡൻ സ്ഥിതി ചെയ്യുന്നത് ഈ പ്രദേശത്താണ്. മസഗാവ് ഗാർഡൻസ് എന്നും ഇത് അറിയപ്പെടുന്നു. സ്വാതന്ത്ര്യസമരസേനാനിയും ബാല ഗംഗാധര തിലകിന്റെ അടുത്ത അനുയായിയുമായിരുന്ന ജോസഫ് ബാപ്റ്റിസ്റ്റയുടെ പേരിലാണ് ഈ ഉദ്യാനം.
ലോധിവാൽ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ലോധിവാൽ. കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ലോധിവാൽ സ്ഥിതിചെയ്യുന്നത്. ലോധിവാൽ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ലോധിവാൽ ൽ 50 വീടുകൾ ഉണ്ട്. ആകെ ജനസംഖ്യ 327 ആണ്. ഇതിൽ 193 പുരുഷന്മാരും 134 സ്ത്രീകളും ഉൾപ്പെടുന്നു. ലോധിവാൽ ലെ സാക്ഷരതാ നിരക്ക് 71.87 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ലോധിവാൽ ലെ 6 വയസ്സിനു താഴെയുള്ള കുട്ടികളുടെ എണ്ണം 23 ആണ്. ഇത് ലോധിവാൽ ലെ ആകെ ജനസംഖ്യയുടെ 7.03 ശതമാനമാണ്.
മസഗാവ് കോട്ട
അവലംബം
വർഗ്ഗം:മുംബൈയിലെ കോട്ടകൾ
ലോധിവാൽ
ജനസംഖ്യ
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 112 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 105 പുരുഷന്മാരും 7 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 64.29 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 3.57 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ലോധിവാൽ ലെ 30 പേരും പട്ടിക ജാതി വിഭാഗത്തിൽ പെടുന്നു.
മൈക്രോആന്റിബോഡി
ഒരു പ്രകൃതിദത്ത ആന്റിബോഡിയിൽ നിന്ന് പകർത്തിയ അമിനോ ആസിഡുകളുടെ ഒരു കൃത്രിമ ഹ്രസ്വ ശൃംഖലയാണ് മൈക്രോആന്റിബോഡി. മൈക്രോആന്റിബോഡികൾക്ക് എച്ച്ഐവി വൈറസുകൾ പോലുള്ള വൈറസുകളെ കോശങ്ങളെ ആക്രമിക്കുന്നതിൽനിന്ന് തടയാനുള്ള ശേഷിയുണ്ട്.
ആന്റിബോഡികൾ സ്വാഭാവികമായും ശരീരം ഉൽ‌പാദിപ്പിക്കുകയും ബാക്ടീരിയകളും വൈറസുകളും മൂലമുണ്ടാകുന്ന അണുബാധകളെ ചെറുക്കുന്നതിൽ പ്രധാന പങ്ക് വഹിക്കുകയും ചെയ്യുന്നു. വലിയ അളവിൽ ആന്റിബോഡികൾ ഉള്ള രക്തത്തിലെ പ്ലാസ്മ ഉപയോഗിച്ചുള്ള കുത്തിവയ്പ്പുകൾ വൈറസ് ബാധകൾക്ക് എതിരേ ഉപയോഗിക്കാവുന്നതാണ്. പ്രകൃതിദത്ത ആന്റിബോഡികൾ മുഴുവനായും മരുന്നുകളായി ഉപയോഗിക്കുന്നത് നിരവധി പ്രശ്നങ്ങൾ സൃഷ്ടിക്കുന്നു. ഇത്തരം ആന്റിബോഡികൾ ആക്ടീവായ കോശങ്ങൾക്ക് മാത്രമേ ഉത്പാദിപ്പിക്കാൻ കഴിയൂ. ഇത് വ്യാവസായികമായി ഉത്പാദിപ്പിക്കാനോ നിയന്ത്രിക്കാനോ വിഷമമാണ്. ഈ ആന്റിബോഡികൾ വലിയ തന്മാത്രകളാണ്. അവ രക്തത്തിലേക്ക് കുത്തിവയ്ക്കുകയാണ് ചെയ്യുന്നത്. എന്നാൽ അവ രക്തത്തിൽ നിന്ന് ആവശ്യമുള്ള കോശങ്ങളിലേക്കും അണുബാധയുണ്ടായ സ്ഥലങ്ങളിലേക്കും എത്തുന്നത് വളരെ പതുക്കെയാണ്.
പശ്ചാത്തലം
ശരീരത്തിന്റെ രോഗപ്രതിരോധവ്യവസ്ഥയെ ഉത്തേജിപ്പിക്കുന്നതിലൂടെ അണുബാധ തടയാൻ വാക്സിനുകൾ ഉപയോഗിക്കുന്നു. അതിൽ ബാക്ടീരിയ, വൈറസ് തുടങ്ങിയ പകർച്ചവ്യാധികളെ നശിപ്പിക്കുന്ന ആന്റിബോഡികളുടെ ഉത്പാദനം ഉൾപ്പെടുന്നു. രക്തത്തിലെ സ്രവം അല്ലെങ്കിൽ ലബോറട്ടറികളിൽ നിർമ്മിച്ച മോണോക്ലോണൽ ആന്റിബോഡികൾ പോലുള്ള സ്രോതസ്സുകളിൽ നിന്ന് ലഭിച്ച ആന്റിബോഡികൾ ഉപയോഗിച്ച് അണുബാധകളെ തടയുകയോ ചികിത്സിക്കുകയോ ചെയ്യാം. ഇതിനെ നിഷ്ക്രിയ ഇമ്യൂണോതെറാപ്പി എന്ന് വിളിക്കുന്നു. എന്നിരുന്നാലും, ഈ ചികിത്സകൾക്ക് അന്തർലീനമായ പ്രശ്നങ്ങളുണ്ട്; നിഷ്ക്രിയ ആന്റിബോഡി ശരീരത്തെ പുറമേനിന്നുള്ള ഒരു പ്രോട്ടീനിലേക്ക് തുറന്നുകാട്ടുന്നു. മോണോക്ലോണൽ ആന്റിബോഡികൾ മനുഷ്യവൽക്കരിക്കാമെങ്കിലും അവക്കെതിരെയും ശരീരത്തിന്റെ രോഗപ്രതിരോധവ്യവസ്ഥ പ്രതികരിച്ചേക്കാം. എന്നിരുന്നാലും, ആന്റിബോഡി തന്മാത്രകളിലെ താരതമ്യേന ചെറിയ ഭാഗങ്ങൾ മാത്രമാണ് രോഗകാരികളെ തിരിച്ചറിയുന്നതിലും നിർജ്ജീവമാക്കുന്നതിലും ഏർപ്പെടുന്നത്. മൈക്രോആന്റിബോഡികൾ ചെറുതും സിന്തറ്റിക് തന്മാത്രകളുമാണ്, അവ ആന്റിബോഡിയിലെ പ്രവർത്തിക്കുന്ന ഭാഗങ്ങളെ അനുകരിക്കുന്നു. പക്ഷേ ഇവ വലിയ ആന്റിബോഡികളല്ല അതുകൊണ്ട് അവ രോഗപ്രതിരോധ പ്രതികരണത്തിന് കാരണമാകുന്നു.
മാതൃക
എലികളിലെ കോശങ്ങളിൽ നിന്ന് ഉൽ‌പാദിപ്പിച്ച മോണോക്ലോണൽ ആന്റിബോഡിയിൽ നിന്ന് ഒരു മൈക്രോആന്റിബോഡി നിർമ്മിച്ചു. ഈ ആന്റബോഡി വിട്രോ പരീക്ഷണങ്ങളിൽ എച്ച്.ഐ.വി. വൈറസുകളെ നിർജ്ജീവമാക്കി.
മുദ്രിതയോല
മുദ്രപത്രങ്ങൾ നിലവിലില്ലാതിരുന്ന കാലത്ത് കരിമ്പനയുടെ ഓല ഉണക്കി പാകപ്പെടുത്തിയെടുത്ത് അതിൽ ഇരുമ്പുകൊണ്ടോ, മറ്റേതെങ്കിലും ലോഹം കൊണ്ടോ ഉള്ള എഴുത്താണി ഉപയോഗിച്ച് എഴുതിയാണ് മുൻകാലങ്ങളിൽ രേഖകൾ  സുക്ഷിച്ചിരുന്നത്. മിക്ക ഗ്രന്ഥങ്ങളും എഴുതപ്പെട്ടിരുന്നത് ഈ സംവിധാനം ഉപയോഗിച്ചാണ്. സർക്കാർ വക രേഖകളിലോ,അതുമായി ബന്ധപ്പെട്ട മറ്റു രേഖകളിലോ സർക്കാർ വക മുദ്ര ഇത്തരം ഓലകളിൽ പതിയ്കാറുണ്ടായിരുന്നു. ഇവയെ ആണ് മുദ്രിതയോല അഥവാ സ്റ്റാമ്പ്ഡ് കാഡ്ജൻസ് (Stamped Cadjens)എന്നു വിളിയ്ക്കുന്നത്.